title: Helsinginkatu

text: Helsinginkadulla on lännestä itään raitiotiepysäkit Ooppera, Kaupunginpuutarha, Linnanmäki, Urheilutalo ja Helsinginkatu. Kaikki pysäkit ovat korotettuja ja päällystetty betonikivellä. Kadun itäpäästä on molemmin puolin katua kulku Sörnäisten metroasemalle. Helsinginkadulla on bussiliikennettä Kurvin ja Läntisen Brahenkadun risteyksen sekä Sturenkadun risteyksen ja Mannerheimintien risteyksen välisillä osuuksilla. Vastapäätä Harjutoria, Ebeneserin edessä ja Brahenkentän kohdalla sijaitsevat taksiasemat.Talvipuutarhan osoite on Hammarskjöldintie 1, puutarha avautuu kohti Helsinginkatua ja Töölönlahtea. Linnanmäen huvipuistoon kulkee kävelytie Helsinginkadun ja Sturenkadun risteyksestä; huvipuistoon vievä Helsinginkadun yhteydessä oleva portaikko rakennettiin täysin uusiksi 2000-luvun vaihteessa, ja sen edustalle rakennettiin puoliympyränmuotoinen pieni aukio.


title: Tero Kaikkonen

text: Tero "Kaivo" Kaikkonen on suomalainen Rajamäeltä kotoisin oleva muusikko ja Raptorin jäsen. Kaikkonen kokeili myös soolouraa ja teki kolme iskelmäalbumia.


title: Tero Kaikkonen

text: Lisäksi Kaikkonen on tehnyt lauluja myös muille artisteille, kuten Juha Metsäperälle ja Ylonalle. Kaikkonen on tehnyt yhteistyötä myös muiden lauluntekijöiden kanssa.


Suomen puolustusvoimien joukko-osastoperinteet on 4. kesäkuuta 2008 julkaistu kirja, jossa käsitellään yli kahdeksankymmenen joukko-osaston perinteitä vuosina 1918–2008. Se on Sotamuseon julkaisema ja osa Puolustusvoimien juhlavuoden 2008 tapahtumia.


Suomen puolustusvoimien joukko-osastoperinteet kirjassa käsitellään vuosien 2006–2007 Puolustusvoimien itsenäisten joukko-osastojen perinteitä. Kirjassa käsiteltävät perinteet ovat joukko-osaston yleinen historia, joukko-osastotunnus, joukko-osastoristi, lippu, kunniamarssi, perinne tai/ja vuosipäivä, perinnehuoneet, museot, muistomerkit, killat ja perinneyhdistykset, johtajat ja kirjallisuus. Kirjassa on lisäksi liitteenä CD, jossa on 33 kunniamarssia Kaartin Soittokunnan soittamana.


title: Anna Perho

text: Anna Lovisa Perho (s. 17. kesäkuuta 1970 Ypäjä) on suomalainen toimittaja ja tv-tuottaja.


title: Anna Perho

text: Perho valmistui agrologiksi Högre Svenska Lantbruksläroverketistä vuonna 1992. Lisäksi hän on opiskellut tv-tuottamista ja valmistunut ratkaisukeskeiseksi valmentajaksi Lyhytterapiainstituutista.


title: Anna Perho

text: Perho toimi City-lehden kolumnistina vuodet 2002–2007 ja on kolumnoinut myös Radio Aallossa, Sunnuntaisuomalaisessa, Ilta-Sanomissa, Me Naisissa, Maalla-lehdessä ja useissa asiakasjulkaisuissa. Televisiossa hän on toiminut taustatoimittajana muun muassa televisio-ohjelmissa "Inhimillinen tekijä", "Satunnainen sankari", "Ruben & Joonas", "Epäkorrektia, Tuomas Enbuske!" sekä "Lamastalgia".


title: Anna Perho

text: Perho juonsi Nelosella esitettyä "G-piste"-keskusteluohjelmaa keväällä 2008. Keväällä 2009 ja 2010 Perho toimitti ja juonsi MTV3:lla ohjelmaa "Perho tuli taloon", jossa hän vieraili tunnettujen suomalaisten kodeissa. Syksyllä 2010 Perho osallistui "Tanssii tähtien kanssa" -ohjelmaan. Keväällä 2015 Perho juonsi Anna Perhon kyselytunti-nimistä ohjelmaa yhdessä Olga Temosen, Jenni Kokanderin ja Suvi Westin kanssa TV2:lla. Hän juonsi Radio Aallon Dynastia-aamuohjelmaa yhdessä Kimmo Vehviläisen kanssa viisi vuotta lopettamiseensa asti vuoteen 2017. Nykyisin hän keskittyy yritys- ja uravalmennukseen sekä kirjoittamiseen.


title: Anna Perho

text: Perho palkittiin vuoden radiotoimittajana vuoden 2016 Radio Gaalassa. Perusteissa mainittiin Perhon Läpivalaisu-sarja. Läpivalaisu on muodoltaan pitkä henkilöhaastattelu, joka sisältää Perhon omia kommentteja haastatteluosuuksien välissä.


title: Catharina Kock

text: Catharina Kock (s. ) on suomalainen kalpamiekkailija, jonka seura on Helsingin Miekkailijat (HFM). Kockin valmentajana toimii Peter Neelis. Vuonna 2008 Catharina Kock voitti ensimmäisen kalvan suomenmestaruuden aikuisten sarjassa.


title: Catharina Kock

text: Juniorisarjoissa Kock on voittanut suomenmestaruuden vuosina 2006, 2007 ja 2008 alle 17-vuotiaiden ja vuosina 2007 ja 2008 alle 20-vuotiaiden sarjassa.


title: Catharina Kock

text: Catharina Kockin äiti, Lena Tallroth-Kock on myös moninkertainen suomenmestari kalvalla ja floretilla. Catharinan sisko Michaela Kock ja veli Joachim Kock miekkailevat myös maajoukkuetasolla


title: Catharina Kock

text: Vuonna 2012 Catharina Kock voitti U23 EM-hopeaa.


title: Uolevi Kianto

text: Sorjo Uolevi Sotaprinssi Kianto (10. marraskuuta 1917 Hailuoto – 10. helmikuuta 2000 Oulu) oli suomalainen opettaja, toimittaja ja kirjailija.


title: Uolevi Kianto

text: Kiannon vanhemmat olivat kirjailija Ilmari Kianto ja opettaja Siviä Karppi. Hän kävi keskikoulun Joensuun lyseossa ja aloitti 1937 työskentelyn lehtialalla aluksi Pohjois-Karjalassa. Vuonna 1938 Uolevi Kianto oli työssä Kajaanissa ilmestyneessä Kainuun Suunta-lehdessä ja 1939 oululaisessa Pohjolan Suunta-lehdessä.


title: Uolevi Kianto

text: Uolevi Kianto toimi myöhemmin äidinkielen ym. aineiden tuntiopettajana Pohjois-Pohjanmaan Keskusammattikoulussa, äidinkielen opettajana Oulun kauppaoppilaitoksessa 1959-1977, kirjastonhoitajana sekä äidinkielenopettajana Oulun ammattikoulussa ja lisäksi äidinkielenopettajana muun muassa myyjäkursseilla. Hän toimi eri lehtien kirjallisuus- ja teatteriarvostelijana ja julkaisi itse novelleja, runoja ja matkakertomuksia.


title: Erja Lyytinen

text: Erja Lyytinen (s. 1976 Kuopio) on suomalainen blueskitaristi, laulaja ja lauluntekijä.


title: Erja Lyytinen

text: Lyytinen kirjoitti ylioppilaaksi Kuopion Yhteiskoulun Musiikkilukiosta 1995. Sen jälkeen hän on opiskellut Suomessa vuosina 1995–1997 Kuopion Konservatoriossa musiikinohjaajan linjalla sekä vuosina 1998–2003 Sibelius-Akatemian musiikkikasvatusosastolla, jossa hän oli ensimmäinen sähkökitaraa pääaineenaan opiskellut nainen. Lisäksi hän on opiskellut musiikkia Ruotsissa, Tanskassa ja Yhdysvalloissa. Sibelius-Akatemiasta Lyytinen valmistui musiikin maisteriksi vuonna 2010. Opinnäytteensä hän teki Son Housen delta-soittotyylistä.


title: Erja Lyytinen

text: Lyytinen on musikaalisesta perheestä ja piti varhaisnuoruudessaan sellaisista levyistä kuin Kuopiosta myös kotoisin olevan Tarotin "Spell of Iron" (1986) ja "Follow Me Into Madness" (1988). Vanha fanisuhde johti myöhemmin siihen, että Tarotin laulaja Marco Hietala tuli vierailevaksi laulusolistiksi Lyytisen vuoden 2010 albumilla "Voracious Love" olevalle kappaleelle ”Bed of Roses”.


title: Erja Lyytinen

text: Kitaransoiton Lyytinen aloitti 15-vuotiaana ja teki samalla jo omia kappaleita. Kouluaikoina hän oli myös soul-yhtyeen laulajana. Tuolloin hän kuunteli sellaisia artisteja kuin Aretha Franklin ja Ray Charles. Myöhemmin hän tutustui muun muassa Koko Taylorin vuoden 1978 albumiin "The Earthshaker" ja mainitsee tältä suosikikseen kappaleen ”I’m a Woman”. Toinen suuresti vaikuttanut artisti on Bonnie Raitt. Raittin tuotannosta Erja Lyytinen mainitsee vuoden 1975 "Home Plate" -albumilla olleen kappaleen ”Sugar Mama”.


title: Erja Lyytinen

text: Vuonna 2002 ilmestyi ensimmäinen oma levy "Attention!" Dave’s Special -yhtyeen kanssa. Tällä tanssittavaa jump- ja swing blues -vaikutteista musiikkia sisältävällä albumilla oli jo suurin osa Lyytisen omia kappaleita, kuten keikkaohjelmistossa vieläkin oleva ”Not a Good Girl”.


title: Erja Lyytinen

text: Vuonna 2003 Lyytinen oli Järvenpään Puistobluesin ainoa kotimainen artisti päälavalla. Samassa konsertissa esiintyivät myös Koko Taylor ja Bonnie Raitt, ja jälkimmäisen Lyytinen pääsi tapaamaankin.


title: Erja Lyytinen

text: Vuonna 2005 saksalaisen Ruf Recordsin Thomas Ruf toi Suomeen Blues Caravan -kiertueen ja Lyytinen pääsi jammailemaan yhtiön kirjoilla olleiden naisartistien Candye Kane, Sue Foley ja Ana Popovich kanssa. Ruf tarjosi Lyytiselle sitten levytyssopimusta ja vuonna 2006 Lyytinen pääsi Yhdysvaltoihin Mississippin Oxfordiin tekemään paikallisten muusikoiden kanssa albumia "Dreamland Blues". Tällä levyllä Lyytinen soitti aikaisempaa enemmän slide-kitaraa. Samana vuonna Lyytinen oli sitten itsekin mukana Blues Caravan -kiertueella.


title: Erja Lyytinen

text: Uuden levy-yhtiön myötä Lyytinen on kehittänyt musiikkiaan alkuaikojen jazz- ja blues-vaikutteita moni-ilmeisemmäksi. Samalla hän on alkanut panostaa enemmän laulujen sanoituksiin.


title: Erja Lyytinen

text: Syksyllä 2010 Erja Lyytinen yhtyeineen oli noin viiden viikon kiertueella, joka suuntautui Ruotsiin, Tanskaan, Saksaan, Sveitsiin ja Englantiin. Englannissa yhtye esiintyi toista kertaa ja toimi varsinkin Yhdysvalloissa mainetta saaneen Walter Troutin lämmittelybändinä. Lyytinen on myös mukana saman vuoden lokakuussa julkaistulla tribuuttialbumilla "Pispalassa jytää – Juicen & Coitus Intin parhaita" esittäen sillä kappaleen ”Kuopio tanssii ja soi”.


title: Erja Lyytinen

text: Vuonna 2011 Erja Lyytinen lähti yhtyeensä kanssa maaliskuun alussa Britteinsaarten kiertueelle. Kiertue koostuu yhdestätoista konsertista eri puolilla maata. Lyytinen esiintyi lisäksi arvostetussa tunnin mittaisessa Paul Jonesin juontamassa rhythm and blues -ohjelmassa BBC Radio 2 -kanavalla 28. helmikuuta. Lyytisen viimeisin albumi "Voracious Love" julkaistiin saarivaltakunnassa lokakuussa 2010. Albumilta kuultiin Jonesin ohjelmassa kappaleet ”Don’t Let a Good Woman Down”, ”Oil and Water” sekä Blind Willie Johnson -cover ”The Soul of a Man”.


title: Erja Lyytinen

text: Lyytinen oli avoliitossa italialaisen kitaristin Davide Florenon kanssa vuosina 1999–2016. Heillä on vuonna 2013 syntyneet Massimo ja Dante -nimiset kaksospojat.


title: Dietmar Hopp Stadion

text: Dietmar Hopp Stadion on jalkapallostadion, joka sijaitsee Sinsheimissa Saksassa. Se oli TSG 1899 Hoffenheimin kotikenttä tammikuuhun 2009 asti, jolloin uusi Rhein-Neckar-Arena valmistui. Stadion on nimetty Dietmar Hoppin mukaan ja sen kapasiteetti on 6350 katsojaa.


title: Mirdat V

text: Mirdat V (, nimen latinisoitu muoto "Mithridates") oli Iberian (paikallisesti Kartlin eli itäisen Georgian) kuningas Khosroiani-dynastiasta. Hän hallitsi keskiaikaisen georgialaisen kirjallisen perinteen mukaan 12 vuoden ajan vuosina 435–447 (per Cyril Toumanoff).


title: Mirdat V

text: Mirdat oli kuningas Artšilin poika ja seuraaja. Georgialaiset kronikat ylistävät Mirdatia tämän hurskaudesta, mutteivät kerro lainkaan yksityiskohtia hänen hallinnostaan. Hän oli naimisissa Sagdukhtin, Gardmanin mihranidiprinssi Barzabodin tyttären kanssa. Hän oli seuraajansa Vakhtang I:n isä.


title: Erkka Kare

text: Pertti Erik Paakkanen kirjailijanimeltään Erkka Kare (s. 17. kesäkuuta 1915 Uuras) on suomalainen kirjailija. Hän käytti myös nimimerkkejä "Henry Grant", "Jack Rogers" ja "Marcel Sarlat".


title: Vanessa L. Williams

text: Vanessa Lynn Williams (s. 18. maaliskuuta 1963) on yhdysvaltalainen laulaja-lauluntekijä ja näyttelijä. Williams teki historiaa 17. syyskuuta 1983, kun hänet kruunattiin ensimmäisenä afroamerikkalaisena naisena Miss Americaksi.


title: Vanessa L. Williams

text: Nykyisin Williams muistetaan näyttelijäntöistään, eritoten Wilhelmina Slaterin roolista ABC:n komediasarjassa "Ruma Betty" vuosina 2006–2010. Hän näytteli myös "Täydelliset naiset" -televisiosarjassa seitsemännellä ja kahdeksannella tuotantokaudella Renee Perryä.


title: Vanessa L. Williams

text: Williams on syntynyt Bronxissa, New Yorkissa. Hänen vanhempansa (Helen ja Milton Augustine Williams Jr.) ovat musiikin opettajia. Williamsilla on pikkuveli nimeltään Chris, joka on myös näyttelijä. DNA-testin mukaan Williamsin syntyperästä 11 % on Suomesta ja yli puolet Afrikasta.


title: Vanessa L. Williams

text: Williams hallitsi pianon- ja käyrätorven soiton, mutta oli erittäin kiinnostunut laulamisesta. Hän sai stipendin vuonna 1981–1983 aikaisesta opiskelustaan. Hän keskeytti koulun Miss America -kilpailun takia, ja sen jälkeen hän keskittyi pelkästään viihdeuraansa.


title: Vanessa L. Williams

text: Williams on katolilainen. Hän on ollut naimisissa kahdesti. Hänen ensimmäinen avioliittonsa oli Ramon Hervey II:n kanssa vuosina 1987–1997. Heillä on kolme lasta, jotka ovat syntyneet vuosina 1987, 1989 ja 1993.


title: Vanessa L. Williams

text: Hänen toinen avioliittonsa oli entisen NBA-koripallonpelaaja Rick Foxin kanssa. He menivät naimisiin syyskuussa 1999 ja heillä on toukokuussa 2000 syntynyt tytär. Fox haki avioeroa elokuussa 2004.


title: Datši

text: Datši (), myös Dartši () tai Dartšil (), oli Iberian (paikallisesti Kartlin eli itäisen Georgian) kuningas Khosroiani-dynastiasta. Keskiaikaisen georgialaisen kirjallisen perinteen mukaan hän hallitsi 12 vuoden ajan noin vuosina 522–534. Hänelle annettiin maantieteellinen liikanimi "Udžarmeli" (), sillä hän vietti useita vuosia palatsissaan Udžarmassa.


title: Datši

text: Keskiaikaisten georgialaisten kronikoiden mukaan Datši oli kuningas Vakhtang I Gorgasalin vanhin poika. Hänen äitinsä oli Balendukht, Persian sassanidikuninkaan Hormizd III:n tytär. Hän seurasi valtaistuimelle isäänsä, joka oli aloittanut epäonnistuneen kapinan sassanidien valtaa vastaan, ja harjoittikin neuvottelevampaa politiikkaa iranilaisisäntiään kohtaan. Tukikohdastaan Udžarmasta Kakhetissa hän johti yrityksiä käännyttää vuoristoalueiden alamaisensa vahvemmin kristinuskoon. Udžarma oli ollut Khosroianien kuninkaallinen residenssi dynastian alkuvaiheista lähtien. Datši laajensi myös Tbilisin kaupunkia ja sai valmiiksi sen linnoituksen rakennustyöt, jotka hänen isänsä oli aloittanut. Häntä seurasi valtaistuimelle hänen poikansa Bakur II.


title: Einari Kovero

text: Huugo Einari August Kovero (10. joulukuuta 1892 Jyväskylä – 21. kesäkuuta 1976 Jyväskylä) oli suomalainen lyseon lehtori ja runoilija.


title: Einari Kovero

text: Einari Koveron vanhemmat olivat Jyväskylän lyseon latinankielen lehtori Karl Adolf Kovero ja Johanna Richter. Hän pääsi ylioppilaaksi 1911 Jyväskylän lyseosta ja valmistui filosofian kandidaatiksi 1924. Kovero toimi latinan ja suomen kielen nuorempana lehtorina Kemin yhteislyseossa 1926 ja Porin lyseossa 1927–1933. Hän oli Jyväskylän lyseon latinan ja suomen kielen lehtorina vuodesta 1933. Kovero toimi myös Porin lyseon vararehtorina 1927–1929, rehtorina 1929–1933 sekä Jyväskylän lyseon vararehtorina 1939–1944.


title: Saksalainen kirjasto

text: Saksalainen kirjasto eli Deutsche Bibliothek Helsinki on 1881 perustettu saksankielisten maiden kulttuuria edustava kirjasto Helsingissä.


title: Saksalainen kirjasto

text: Sen historia alkaa vuodesta 1877, jolloin perustettiin lukupiiri. Lukupiirin kirjat lahjoitettiin myöhemmin saksalaiselle seurakunnalle, jonka yhteyteen syntyi sitten kirjasto. Vuonna 1927 kirjastoon liitettiin Saksalaisen koulun kirjasto ja Saksalaisen yhdistyksen kirjasto. Kaikille avoin kirjasto sisälsi noin 2 000 nidettä.


title: Saksalainen kirjasto

text: Kirjaston keskeiseksi tehtäväksi asetettiin Suomea käsittelevän kirjallisuuden Fennica-osasto, joka on kasvanut laajaksi 4 000 niteen kirjastoksi.


title: Saksalainen kirjasto

text: Kirjasto suljettiin 1944 rauhansopimuksen mukaan. Vuonna 1955 perustettiin kirjaston uudelleen aloittamiseksi ”Helsingin saksalainen kirjastoyhdistys”, joka edelleen ylläpitää kirjastoa. Kirjaston nykyisten 35 000 niteen keskeinen alue saksalainen filologia laajasti käsitettynä eli kieli- ja kirjallisuustieteen sekä kaunokirjallisuuden lisäksi on huomioitu myös saksankielisten maiden historia, kulttuuri ja maantuntemus.


title: Saksalainen kirjasto

text: Kirjasto järjestää yleisötilaisuuksia. Vuodesta 1967 lähtien julkaissut vuosikirjaa ”Jahrbuch für finnisch-deutsche Literaturbeziehungen”.


title: Saksalainen kirjasto

text: Saksalainen kirjasto toimii Kaartinkaupungissa Kasarmitorin pohjoisreunalla osoitteessa Pohjoinen Makasiinikatu 7.


title: Vanessa Williams

text: Vanessa Williams on seuraavien henkilöiden nimi:


title: Tomáš Slavík

text: Tomáš Slavík (s. 29. huhtikuuta 1981 Jilemnice, Tšekkoslovakia) on tšekkiläinen yhdistetyn hiihtäjä.


title: Tomáš Slavík

text: Slavík on osallistunut MM-kilpailuihin vuosina 2003, 2005, 2007, 2009 ja 2011. Parhaat arvokisasijoituksensa hän saavutti Oslsosa 2011 oltuaan suurmäen Gundersen-kilpailussa seitsemäs ja normaalimäen kilpailussa yhdestoista. Hän on ottanut osaa myös Torinon 2006 ja Vancouverin 2010 olympialaisiin ollen parhaimmillaan 20:s Vancouverin normaalimäen Gundersen-kilpailussa.


title: Tomáš Slavík

text: Maailmancupissa Slavík on kilpaillut kaudesta 2003–2004 lähtien. Hän sijoittui ensimmäisen kerran kymmenen parhaan joukkoon oltuaan viides Oslon sprinttikilpailussa maaliskuussa 2007. Hän uusi sijoituksen Klingenthalin normaalikilpailussa helmikuussa 2009. Ensimmäisen palkintokorokepaikkansa hän saavutti oltuaan kolmas Klingenthalissa helmikuussa 2012.


title: Tomáš Slavík

text: Slavík edustaa Dukla Liberec -seuraa.


title: Bakur II

text: Bakur II (, nimen latinisoitu muoto "Bacurius") oli Iberian (paikallisesti Kartlin eli itäisen Georgian) kuningas Khosroiani-dynastiasta vuosina 534–547.


title: Bakur II

text: Bakur oli kuningas Datšin poika ja seuraaja. Keskiajan georgialaisen kronikoitsijan Džuanšerin mukaan Bakur kuoli jättäen jälkeensä yhdeksän lasta, ja Iberia joutui sassanidien hallintaan.


title: Parsman V

text: Parsman V (, nimi joskus latinisoitu muotoon "Pharasmanes") oli Iberian (paikallisesti Kartlin eli itäisen Georgian) kuningas Khosroiani-dynastiasta vuosina 547–561.


title: Parsman V

text: Hän oli kuningas Bakur II:n poika ja seuraaja. Häntä seurasi valtaistuimelle hänen veljenpoikansa Parsman VI.


title: Osvald Rahkonen

text: Sulo Einar Osvald (Osmo) Rahkonen (12. tammikuuta 1921 Kymi – 1997) oli suomalainen opettaja ja kirjailija. Hän on käyttänyt nimimerkkejä "Ossi Haimi" ja "Risto Osvala". Rahkonen kirjoitti tarinoita lukemistolehtiin käyttäen myös nimiä "Ossi Valle Rahkonen" sekä "Osv." tai "Osvi Rahkonen".


title: Osvald Rahkonen

text: Rahkonen valmistui merkonomiksi Kotkan kauppaopistosta 1941. Hän suoritti vielä ylioppilastutkinnon Kymin yhteiskoulussa 1956 ja valmistui kansakoulunopettajaksi Oulun yliopiston opettajainvalmistuslaitokselta vuonna 1960.


title: Osvald Rahkonen

text: Rahkonen toimi kansakoulunopettajana 1947–1958 ja oli sitten kaupallisten aineiden opettajana Limingan kansalaiskoulussa 1960–1972 ja aineenopettajana Limingan peruskoulun yläasteella 1972–1979.


title: Osvald Rahkonen

text: Osvald ja Anni Rahkonen saivat Limingan kunnan kulttuuripalkinnon vuonna 1990.


title: Qiao Hong

text: Qiao Hong (s. 21. marraskuuta 1968 Wuhan) on kiinalainen entinen pöytätennispelaaja.


title: Qiao Hong

text:
Qiao saavutti olympialaisissa kahdesti nelinpelin kultaa: Barcelonasta 1992 ja Atlantasta 1996 - molemmilla kerroilla hänen parinaan oli Deng Yaping.
Kaksinpelistä hän saavutti Barcelonan kisoista hopeaa ja Atlantan kisoista pronssia.


title: Qiao Hong

text: Hänet valittiin pöytätenniksen Hall of Fameen vuonna 2005.


title: Parsman VI

text: Parsman VI (, nimi joskus latinisoitu muotoon "Pharasmanes") oli vuonna 561 Iberian (paikallisesti Kartlin eli itäisen Georgian) kuningas Khosroiani-hallitsijasuvusta. Hänen valtakautensa pituutta ei tunneta. Kuninkaan valta oli hänen aikanaan suureksi osaksi nimellistä, sillä Iberiaa hallitsi sassanidien valtakunta.


title: Parsman VI

text: Parsman VI oli edeltäjänsä kuningas Parsman V:n veljenpoika. Parsman VI:ta seurasi vuorostaan hänen poikansa Bakur III.


title: Bakur III

text: Bakur III (, nimen latinisoitu muoto "Bacurius", k. 580) oli Iberian (paikallisesti Kartlin eli itäisen Georgian) viimeinen kuningas Khosroiani-dynastiasta. Hänen kuolemansa jälkeen Persian sassanidit lakkauttivat Iberian monarkian.


title: Bakur III

text: Hän seurasi valtaistuimelle isäänsä kuningas Parsman VI:ta. Hänen valtaannousunsa ajankohtaa ei tunneta, mutta hän hallitsi samaan aikaan kuin Persian Hormizd IV. Bakurin valta oli suhteellisen rajoitettua eikä ulottunut juurikaan kuninkaan linnoituksen ulkopuolelle Udžarmassa. Maan pääkaupunkia Tbilisiä ja sisä-Iberiaa hallitsivat sassanidit ilman välikäsiä. Kun Bakur kuoli vuonna 580 Hormizd IV tarttui tilaisuuteen kuningasvallan lakkauttamiseksi Iberiassa.


title: Emmanuel Collard

text: Emmanuel Collard (s. 3. huhtikuuta 1971 Arpajon, Essonne, Ranska) on ranskalainen autourheilija. Hän voitti Le Mans Series -sarjan LMP1-luokan mestaruuden vuosina 2005 ja 2006 Jean-Christophe Boullionin kanssa. Tallina oli Pescarolo Sport. Collard oli mukana voittamassa vuoden 2008 Sebringin 12 tunnin ajoa.


title: Emmanuel Collard

text: Collard ajoi vuosina 1991–1992 Formula 3000 -sarjassa. Vuosina 1994–1996, 2000 ja 2002 hän ajoi Porsche Supercupissa. Vuonna 1996 hän voitti sarjan mestaruuden. Lisäksi hän on ajanut muun muassa American Le Mans Series -sarjassa ja FIA GT Championshipissa. Collard on osallistunut useaan Le Mansin 24 tunnin ajoon.


title: Emmanuel Collard

text: Collard on ollut Formula 1 -sarjassa testikuljettajana: Ligierillä 1990–1991, Benettonilla 1995, Tyrrellillä 1996, Prostilla 1997 ja Arrowsilla 1998.


title: Manuel Reuter

text: Manuel Reuter (s. 6. joulukuuta 1961 Mainz, Länsi-Saksa) on entinen saksalainen autourheilija. Hän voitti Le Mansin 24 tunnin ajon vuosina 1989 ja 1996. Reuter ajoi vuosikaudet vanhassa DTM:ssä ja sen jälkeen ITC:ssä, jonka mestaruuden hän voitti vuonna 1996 Opelilla. Reuter ajoi myös uudessa DTM:ssä vuosina 2000–2005 ja lopetti uransa kauden 2005 jälkeen.


title: The Age of Love (trance)

text: The Age of Love on Age of Loven (Bruno Sanchioni ja Giuseppe Chierchia) trance-kappale ja -single. Se julkaistiin alun perin belgialaisella Diki Records -levymerkillä vuonna 1990, ja sitä pidetään yhtenä ensimmäisistä varsinaisista trance-äänitteistä. Kappaleesta on vuosien varrella tehty lukemattomia uudelleenmiksauksia (muun muassa Jam & Spoon), ja siitä on tullut tyylilajinsa klassikko.


title: Estadio de los Juegos Mediterráneos

text: Estadio de los Juegos Mediterráneos eli Estadio Mediterráneo on urheilustadion Almeríassa Espanjassa. Se toimii kaupungin jalkapalloseuran Unión Deportiva Almerían kotistadionina.


title: Estadio de los Juegos Mediterráneos

text: Stadionin rakennustyöt aloitettiin heinäkuussa 2002, ja sen avajaisia vietettiin kaksi vuotta myöhemmin. Rakennuskustannukset olivat 21 miljoonaa euroa. Alkuperäinen yleisökapasiteetti oli 15 000, mutta sitä on sittemmin kasvatettu lisäkatsomoiden avulla 23 000:een.


title: Estadio de los Juegos Mediterráneos

text: Stadion toimi vuoden 2005 Välimeren kilpailuiden () pääareenana, mistä tulee myös sen nimi. Stadionilla järjestettiin kilpailuiden avajaiset ja päättäjäiset sekä yleisurheilun ja jalkapallon kilpailutapahtumia.


title: Estadio de los Juegos Mediterráneos

text: Heinä–elokuun vaihteessa 2004 stadionilla kilpailtiin yleisurheilun Espanjan-mestaruuksista. Espanjan jalkapallomaajoukkue pelasi stadionilla MM-karsintaottelun San Marinoa vastaan 9. helmikuuta 2005.


title: Mies joka ei ollut siellä

text: Mies joka ei ollut siellä on Joel ja Ethan Coenin ohjaama ja käsikirjoittama elokuva. Se sai ensi-iltansa Cannesin elokuvajuhlilla vuonna 2001. Elokuva kertoo apaattisesta pikkukaupungin parturista, joka saa mahdollisuuden rikastua ja päättää muuttaa kohtalonsa. Tyyliltään elokuva edustaa jälkinoiria.


title: Mies joka ei ollut siellä

text: "The New York Timesin" kriitikot valitsivat "Miehen joka ei ollut siellä" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Immo Huhtinen

text: Immo Uolevi Huhtinen (30. elokuuta 1932 Viipuri – 1. kesäkuuta 1998 Raisio) oli suomalainen pistooliampuja.


title: Immo Huhtinen

text: Immo Huhtinen saavutti MM-kilpailuissa joukkuehopeaa 10 m ilmapistoolilla Phoenixissa 1970. Hän edusti Suomea kolmissa olympialaisissa, Tokiossa 1964, Méxicossa 1968 ja Münchenissä 1972. Parhaaksi olympiasaavutukseksi Huhtiselle jäi Tokion 10. sija 50 m vapaapistoolissa tuloksella 546.


title: Seppo Irjala

text: Seppo Juhani Irjala (s. 2. joulukuuta 1937) on suomalainen pistooliampuja.


title: Seppo Irjala

text: Seppo Irjala edusti Suomea 50 m vapaapistoolissa Münchenin olympialaisissa 1972 ja sijoittui yhdeksänneksitoista tuloksella 548.


title: Matti Patteri

text: Matti Juhani Patteri (s. 5. marraskuuta 1941) on suomalainen pistooliampuja.


title: Matti Patteri

text: Matti Patteri on saavuttanut MM-kilpailuissa Phoenixissa 1970 joukkuehopeaa 10 m ilmapistoolilla. Hän on myös edustanut Suomea olympialaisissa Méxicossa 1968 50 m vapaapistoolissa sijoittuen yhdeksänneksi tuloksella 554.


title: Age of Love

text: Age of Love voi tarkoittaa muun muassa:


title: Megatropolis

text: Megatropolis on Iron Saviorin kuudes studioalbumi, joka julkaistiin vuonna 4. kesäkuuta 2007.


title: Olustvere

text: Olustvere () on pienkauppala () Põhja-Sakalan kunnassa Viljandimaalla Virossa. Siellä sijaitsee Olustveren kartano, joka on luultavasti rakennettu 1500-luvun puolivälissä. Olustveressa toimii yläkoulu ja Olustveren palvelu- ja maatalouskoulu.


title: Olustvere

text: Vuonna 2005 muodostettiin Suure-Jaanin kunta yhdistämällä vanha Suure-Jaanin kunta, Suure-Jaanin kaupunki, Olustveren kunta ja Vastemõisan kunta. Vuoden 2017 kuntauudistuksessa Võhman kaupunki sekä Kõon, Kõpun ja Suure-Jaanin kunnat yhdistettiin uudeksi Põhja-Sakalan kunnaksi.


title: Opel Insignia

text: Opel Insignia on Opelin vuodesta 2008 lähtien valmistama ylemmän keskiluokan automalli, joka korvasi Opel Vectran sekä myös sen rinnakkaismalli Signumin.


title: Opel Insignia

text:
Insignian sedan- ja hatchback-korimallit esiteltiin Lontoon autonäyttelyssä heinäkuussa 2008, Sports Tourer -farmarimalli puolestaan Pariisin autonäyttelyssä saman vuoden lokakuussa. Autoa myytiin Manner-Euroopassa ja suurimmassa osassa maailmaa Opelina, Isossa-Britanniassa Vauxhallina, Australiassa ja Uudessa-Seelannissa Holdenina sekä Kiinassa ja Pohjois-Amerikassa Buick Regalina. Insignia valittiin Vuoden Autoksi Euroopassa 2009.
Opel Insignian muotoilu perustuu pitkälti samannimiseen vuonna 2003 esiteltyyn konseptiautoon. Opel on kuvaillut muotoilukieltään ”veistoksellisena taiteellisuutena yhdistettynä saksalaiseen tarkkuuteen”. Insignian pohjalevynä on Epsilon II, jolle perustuvat myös esimerkiksi Chevrolet Malibussa ja Saab 9-5:ssä. Myös suuremman kokoluokan Buick LaCrosse käyttää samaa pohjalevyä pidennetyllä akselivälillä. Ulkomitoiltaan Insignia kasvoi huomattavasti Vectraan verrattuna. Sisätilojen koko taas säilyi suurilta osin ennallaan, mutta pääntilaa on takaistuimella Vectraa niukemmin farmaria lukuun ottamatta. Vectran kulmikkaaksi ja pelkistetyksi sanottua ohjaamoa on muutettu linjakkaammaksi ja käytetyt materiaalit ovat selvästi aiempaa laadukkaampia. Insignian ilmanvastuskerroin on poikkeuksellisen matala 0,25. Vertailun vuoksi Opel Calibran ilmanvastuskerroin on 0,26, joka oli sarjavalmisteisen auton pienin vuosina 1989–2000.


title: Opel Insignia

text: Insigniaa valmistetaan Saksan Rüsselsheimissa. Myös Buick-merkillä myytävät autot koottiin samalla linjalla vuoteen 2011 asti, jolloin tuotanto siirtyi Kanadan Ontarioon. Insignia oli ensimmäinen malli, jossa Opel ja Vauxhall ottivat käyttöön uudet logonsa. Samalla Vauxhall luopui tunnusomaisesta V-maskistaan.


title: Opel Insignia

text: Vuoden 2009 Euro NCAP -kolaritestistä Insignia sai tulokseksi täydet viisi tähteä.


title: Opel Insignia

text:
Opel esitteli ensi kertaa uudessa Insigniassa "AFL"- ja "Opel Eye" -turvajärjestelmänsä, jotka ovat saaneet paljon kehuja ja kiitosta.
Bensiinimoottoreina olivat aluksi 1,6- (115 hv) ja 1,8-litraiset (140 hv) vapaasti hengittävät Ecotec-moottorit sekä 1,6- (180 hv) ja 2,0-litraiset (220 hv) Ecotec Turbot. Tehokkain vaihtoehto oli 2,8 V6 Turbo (260 hv), jonka yhteydessä oli aina neliveto. Dieselvaihtoehtona oli 2,0-litrainen CDTI-turbodiesel, josta oli saatavana neljää tehoversiota (110/130/160/190 hv). Nelivetoisena sai V6:n lisäksi seuraavat moottorit: 2,0 Turbo (220 hv) ja 2,0 CDTI (190 hv). Insignian nelivetojärjestelmä on sopeutuva ja perustuu Haldex-kytkimeen.


title: Opel Insignia

text:
Vuosimallin 2012 moottorivalikoimaan lisättiin 140-hevosvoimainen 1,4 Ecotec Turbo -bensiinimoottori, joka korvasi 1,8-litraisen vapaasti hengittävän version. Kulutuksen luvattiin pienentyneen noin kahdella litralla.
Perusvarustetaso oli alun perin Essentia. Siihen kuului kuusi turvatyynyä, ESP, aktiiviset pääntuet, turvavyönmuistutin, lämmitettävät sähköpeilit, 16 tuuman teräsvanteet pölykapselein, Radio/CD 300 -soitin, puoliautomaattinen ilmastointi, lukuvalot edessä ja takana, kauko-ohjattu keskuslukitus ja sähköikkunat edessä.


title: Opel Insignia

text: Editionissa oli sen lisäksi sivuturvatyynyt takana (yht. kahdeksan turvatyynyä), nahkaverhoiltu monitoimiohjauspyörä ja vaihteenvalitsimen nuppi, vakionopeudensäädin, 17 tuuman muotovanteet, kromilistat ikkunalinjassa ja sumuvalojen kehyksissä, takaistuimen keskikyynärnoja, sähköikkunat takana, valaistu meikkipeili ja automaatti-ilmastointi.


title: Opel Insignia

text: Malliston huipulla oli Cosmo, jossa oli Editionin lisäksi sähköinen käsijarru mäkilähtöavustimella, tummennetut takaikkunat (vain Sports Tourer), kromatut ovenkahvat, kuljettajan istuimen sähkötoiminen korkeussäätö, tuulilasinpyyhkijöiden sadetunnistin, sähkötoiminen takaluukku (vain Sports Tourer), osittain nahkaverhoillut istuimet, kojelaudan puujäljitelmäkoristeet, 18 tuuman kevytmetallivanteet ja kaksivyöhykkeinen automaatti-ilmastointi.


title: Opel Insignia

text: Alkuvuodesta 2011 uusiksi varustetasoiksi tulivat Pro, Edition ja Sport. Väri- ja verhoiluvalikoima koki pieniä muutoksia.


title: Opel Insignia

text: Prossa oli aikaisemman Essentian lisäksi pysäköintitutka edessä ja takana, vakionopeudensäädin ja automaatti-ilmastointi.


title: Opel Insignia

text: Editioniin lisättiin sumuvalot, 17 tuuman kevytmetallivanteet ja Radio/CD 400 -soitin.


title: Opel Insignia

text: Uudessa Sport-varustelussa oli Editionin lisäksi 19 tuuman kevytmetallivanteet, urheiluohjauspyörä, mukautuvat AFL-ajovalot, OPC Line -ulkoasupaketti, urheiluistuimet, ajonopeuden mukaan säätyvä ohjaus, tummennetut takaikkunat sekä sähkötoiminen käsijarru ja takaluukku (vain Sports Tourer).


title: Opel Insignia

text: Keväällä 2013 markkinoille tulivat Black & White Edition -erikoismallit. Niissä oli NAVI 600 -navigointijärjestelmä seitsentuumaisella värinäytöllä, mukautuvat AFL-ajovalot, lämmitetty ohjauspyörä, sähkötoiminen takaluukku (Sports Tourer), urheiluistuimet, pysäköintitutka edessä ja takana, tuulilasinpyyhkijöiden sadetunnistin, tummennetut takaikkunat ja sähköinen käsijarru mäkilähtöavustimella. Moottoriksi sai 1,4-litraisen bensiinimoottorin tai 2,0-litraisen (160 hv) dieselin. Värivaihtoehdot olivat Summit White (valkoinen perusväri), Carbon Flash (musta metalliväri) ja Magnetic Silver (sinihopea metalliväri). Erikoismalli oli saatavilla viisiovisena tai farmarina.


title: Opel Insignia

text: Vuoden 2009 alussa esiteltiin suorituskykyiset Opel Insignia OPC- ja Vauxhall Insignia VXR -mallit. Näissä malleissa on aiemmin Vectra OPC:ssä käytetty 2,8-litrainen V6-moottori, jonka suurin teho on 321 hevosvoimaa (Vectra OPC:ssa 280 hv) ja vääntö 435 newtonmetriä. Vaihteistoksi sai kuusivaihteisen manuaali- tai automaattivaihteiston. Insignia OPC:ssa on vakiona sopeutuva nelivetojärjestelmä ja säädettävä FlexRide-alusta, jossa on kolme eri asetusta: OPC, Sport ja Normal. Ohjaamossa on nahkaverhoilut Recaron urheiluistuimet, alumiinipolkimet ja urheiluohjauspyörä. OPC-versio oli aluksi saatavilla vain neliovisena sedanina ja viisiovisena hatchbackina, mutta myöhemmin mallistoon otettiin myös Sports Tourer.


title: Opel Insignia

text: Insignian kasvojenkohotuksen läpikäynyt malli esiteltiin kesällä 2013. Etusäleiköstä tuli aiempaa suurempi ja siinä oli enemmän kromikoristeita. Kojelaudan keskikonsolia uudistettiin ja siihen tuli IntelliLink-käyttöjärjestelmällä toimiva kahdeksan tuuman kosketusnäyttö. Alustaan tehtiin parannuksia iskunvaimennukseen, ohjaukseen ja kallistuksenvakauteen. Moottorivalikoimaa uudistettiin 190 hevosvoiman 2,0-litraisella CDTI BiTurbo -dieselmoottorilla ja suorasuihkutteisilla 1,6- (170 hv) ja 2,0-litraisilla (250 hv) SIDI Turbo -bensiinimoottoreilla. Uusia turvavarusteita olivat kuolleen kulman valvonta ja automaattinen hätäjarrutusjärjestelmä.Kasvojenkohotuksen yhteydessä esiteltiin Insignia Country Tourer, joka on maastokelpoisempi crossover-malli 20 millimetriä korkeammalla alustalla. Se oli saatavana etu- tai nelivetoisena 1,6 litran (170 hv) bensiinimoottorilla tai 2,0-litraisella (170/190 hv) dieselmoottorilla. Vaihteistoksi sai kuusivaihteisen manuaali- tai automaattivaihteiston. Saman luokan kilpailijoita ovat Volkswagen Passat Alltrack, Volvo XC70, Audi A4 Allroad ja Škoda Octavia Scout.


title: Opel Insignia

text: Varustetasoiksi tulivat kasvojenkohotuksen yhteydessä Edition ja Sport.


title: Opel Insignia

text: Editionissa oli aikaisemman lisäksi kaksivyöhykkeinen automaatti-ilmastointi, 17/18 tuuman kevytmetallivanteet (moottorista riippuen), rengaspaineiden valvontajärjestelmä, keinonahkaverhous, IntelliLink-multimediajärjestelmä kahdeksan tuuman kosketusnäytöllä ja sähkötoiminen käsijarru.


title: Opel Insignia

text: Sportissa oli Editionin lisäksi OPC Line -ulkoasupaketti, säädettävä FlexRide-alusta, 18 tuuman kevytmetallivanteet, alumiinipolkimet, mukautuvat AFL-ajovalot, urheiluohjauspyörä ja tummennetut takaikkunat.


title: Opel Insignia

text: Vuosimallin 2016 valikoimassa uutta oli 1,6-litrainen CDTI 120- tai 136-hevosvoimaisena versiona. Valmistaja on luvannut moottorin olevan aikaisempaa hiljaisempi ja taloudellisempi.


title: Opel Insignia

text:
Toisen sukupolven Opel Insignia esiteltiin Geneven autonäyttelyssä keväällä 2017. Malli on kasvanut edeltäjäänsä verrattuna akseliväliltään 92 millimetriä. Viisiovinen Insignia on nimetty Grand Sportiksi, farmari ensimmäisen sukupolven tavoin Sports Toureriksi. Myös Country Tourer on mallistossa. Australiassa Insignia sai nimen Holden Commodore, ja Pohjois-Amerikassa auton myynti jatkuu Buick Regal -nimellä huolimatta Opelin myymisestä Groupe PSA:lle. Sports Tourer on kasvanut edeltäjäänsä verrattuna 73 millimetriä kokonaispituudeltaan ja 92 millimetriä akseliväliltään.
Vuoden 2017 Euro NCAP -kolaritestistä Insignia sai tulokseksi täydet viisi tähteä.


title: Opel Insignia

text: Country Tourerin alusta on 25 millimetriä normaalia korkeampi, lisäksi siinä on koria suojaavia muoviosia ja vahvemmat pohjapanssarit.


title: Opel Insignia

text: Uuden Insignian myötä Opel otti uudelleen käyttöön mallimerkinnän GSi urheilullisissa malleissaan. Insignia GSi:ssä on kaksoisturboahdettu 2,0-litrainen dieselmoottori, jonka teho on 210 hevosvoimaa. Voimansiirtona on kahdeksanportainen automaattivaihteisto. Autossa on 10 millimetriä perusmalleja matalampi FlexRide-alusta, joka mukauttaa iskunvaimentimien ja ohjauksen toimintaa. GSi on saatavana sekä viistoperänä että farmarikorisena.


title: Seppo Saarenpää

text: Seppo Ilmari Saarenpää (s. 5. syyskuuta 1937 Helsinki) on suomalainen pistooliampuja.


title: Seppo Saarenpää

text: Seppo Saarenpää on saavuttanut MM-kilpailuissa kolme kultaa, kolme hopeaa ja pronssin. Phoenixissä 1970 hän saavutti joukkuehopeaa 10 m ilmapistoolissa. Saarenpää saavutti Soulissa 1978 joukkuemaailmanmestaruuden 10 m ilmapistoolissa, 25 m isopistoolissa ja 25 m vakiopistoolissa. Henkilökohtaisissa kilpailuissa hän oli 10 m ilmapistoolissa ja 25 m vakiopistoolissa hopealla ja pronssilla 25 m isopistoolissa.


title: Seppo Saarenpää

text: Saarenpää edusti Suomea olympialaisissa Méxicossa 1968 ja Moskovassa 1980. Méxicossa hän sijoittui 50 m vapaapistoolissa 22:nneksi tuloksella 546 ja Moskovassa samassa lajissa viidenneksi samalla tuloksella (565) pronssimitalistin kanssa.


title: Alexander Nikuradse

text: Alexander Nikuradse (; 10. marraskuuta 1900 – 13. kesäkuuta 1981) oli georgialaissyntyinen fyysikko ja geopoliitikko. Hän solmi Saksassa ollessaan suhteita natseihin, joiden avulla hän pääsi vaikuttamaan heidän Kaukasian suunnitelmiinsa. Hän toimi soveltavan fysiikan parissa, tutkien etenkin dielektrisiä aineita. Suurimman osan tutkimuksistaansa hän kirjoitti pseudonyymillä Al. Sanders.


title: Alexander Nikuradse

text: Nikuradse syntyi vuonna 1900 Venäjän keisarikuntaan kuuluneessa Samtredian kaupungissa, nykyisen Georgian alueella. Opiskeluvaiheessa Georgian hallitus lähetti hänet Berliiniin päättämään keskeneräiset opinnot. Nikuradsesta tuli Saksan kansalainen, kun Puna-armeija valloitti Georgian vuonna 1921. Hyökkäyksen jälkeen Nikuradse alkoi aktiivisesti tukea georgialaisia maastamuuttajia, samanaikaisesti hän solmi ensimmäiset suhteet natseihin. Erityisen hyvät suhteet hän onnistui luomaan Alfred Rosenbergiin, jonka Kaukasian suunnitelmiin Nikuradse onnistui vaikuttamaan. Nikuradse yritti ajaa ajatusta Georgian itsenäisyydestä. Toisen maailmansodan aikaan hän käytti suhteitaan georgialaisten pelastamiseen natsien sorrolta.


title: Alexander Nikuradse

text: Nikuradse kuoli Saksan Münchenissä vuonna 1981. Hänen veljensä Johann Nikuradse oli myös fyysikko.


title: Kuuprinsessa

text: Kuuprinsessa ("The Secret of Moonacre") on vuonna 2008 valmistunut elokuvasovitus Elizabeth Goudgen teoksesta "The Little White Horse" (1946). Elokuvan on ohjannut Gábor Csupó. Nuorille suunnatun fantasiaelokuvan pääroolissa on Dakota Blue Richards. Hän esittää 13-vuotiasta orpotyttöä Maria Merryweatheriä, joka muuttaa asumaan setänsä luokse salaperäiseen kartanoon, Moonacre Manoriin.


title: Kuuprinsessa

text: "Kuuprinsessa" esitettiin Toronton elokuvajuhlilla syyskuussa 2008, ja teatteriensi-iltansa se sai seuraavan vuoden helmikuussa. Teatterilevityksessä elokuva tuotti maailmanlaajuisesti hiukan yli seitsemän miljoonaa dollaria; rahoittajalleen UK Film Councilille se aiheutti kaksi miljoonaa tappiota.


title: Stolitšnaja

text: Stolitšnaja () on yksi tunnetuimmista venäläisistä votkamerkeistä. Sen valmistus aloitettiin Moskovassa vuonna 1901. Pullon etiketissä on moskovalainen hotelli Moskva. Nimi tarkoittaa "pääkaupunkilaista".


title: Stolitšnaja

text: Stolitšnajan alkoholipitoisuus on 40 tilavuusprosenttia. Sitä valmistetaan myös useilla eri aromeilla maustettuna.


title: The Little White Horse

text: The Little White Horse on Elizabeth Goudgen vuonna 1946 julkaistu lastenkirja. Romaani palkittiin arvostetulla Carnegie-lastenkirjallisuuspalkinnolla.


title: The Little White Horse

text: Harry Potterin luoja J. K. Rowling on maininnut "The Little White Horsen" yhdeksi lapsuuden lempikirjoistaan.


title: The Little White Horse

text: Gábor Csupó on ohjannut kirjasta vuonna 2008 valmistuneen elokuvasovituksen nimellä "Kuuprinsessa" ("The Secret of Moonacre").


title: Kalle Sievänen

text: Kalle Emil Sievänen (s. 9. maaliskuuta 1911 Loppi – 1. joulukuuta 1996 Varkaus) oli suomalainen pistooliampuja.


title: Kalle Sievänen

text: Kalle Sievänen on edustanut Suomea kolmissa olympialaisissa Melbournessa 1956, Roomassa 1960 ja Tokiossa 1964. Hänen parhain saavutuksensa on 25 m olympiapistoolin seitsemäs sija tuloksella 576.


title: Gunnar Sund

text: Gunnar Rafael Sund () oli suomalainen jääkärivääpeli ja Viron armeijan kapteeni sekä keilailun maailmanmestari. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa komppanianpäällikkönä Valkoisen armeijan merivoimissa.


title: Gunnar Sund

text: Sundin vanhennat olivat postinkantaja Anders Sund ja Johanna Jansson. Hänet vihittiin avioliittoon vuonna 1919 Ellen Johanna Lönnqvistin kanssa. Hän kävi kansakoulun ja Helsingin yksityisen kauppakoulun iltakurssit.


title: Gunnar Sund

text: Sund työskenteli liikeapulaisena ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 27. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hänet siirrettiin 4. heinäkuuta 1916 pataljoonan täydennysjoukkoon. Myöhemmin hän osallistui elokuussa vuonna 1916 Berliinissä pidettyihin erikoiskursseihin. Kurssien jälkeen hänet komennettiin erikoistehtäviin Suomeen. Suomessa santarmit pidättivät hänet Helsingissä 20. lokakuuta 1916, ja hänet toimitettiin Katajanokan lääninvankilaan, josta hän vapautui 23. marraskuuta 1917.


title: Gunnar Sund

text: Sund liittyi 25. huhtikuuta 1918 Merikuntaan, josta muodostettiin myöhemmin Meripataljoona. Edellä mainituissa joukoissa hän toimi aluksi joukkueenjohtajana ja myöhemmin tilapäisesti 3. komppanian päällikkönä.


title: Gunnar Sund

text: Sund siirrettiin sisällissodan jälkeen 14. elokuuta 1918 alkaen laivastoon, jossa hän palveli torpeedovene S 2:n 2. upseerina. Hän erosi armeijasta 17. joulukuuta 1918 ja lähti Viron vapaussotaan, jossa hän liittyi 28. joulukuuta 1918 alkaen Ensimmäiseen suomalaiseen vapaajoukkoon (Ekströmin rykmentti). Vapaajoukossa hän toimi aluksi joukkueenjohtajana 1. pataljoonan 3. komppaniassa ja myöhemmin 5. komppanian päällikkönä. Hän osallistui Viron vapaussodan taisteluihin Merikylässä, Loksassa, Kundassa, Laagnassa ja Narvassa. Viron armeijasta hän erosi 14. huhtikuuta 1919. Suomeen palattuaan hän työskenteli liikemiehenä vuosina 1920–1921, jonka jälkeen hän siirtyi toimistoapulaiseksi Helsingin poliisilaitokselle, jossa hän palveli vuoteen 1931 saakka. Myöhemmin hän toimi isännöitsijänä ja ravintoloitsijana ravintola Kairossa Helsingissä.


title: Gunnar Sund

text: Sund osallistui talvisotaan sotapoliisina ja jatkosotaan Helsingin ilmasuojelukeskuksessa vuoteen 1943 saakka. Hänet on haudattu Helsinkiin.


title: Gunnar Sund

text: Gunnar Sund voitti Lauri Virtasen kanssa keilailun parikilpailun maailmanmestaruuden Tukholmassa vuonna 1926. Tämä oli Suomen ensimmäinen keilailun maailmanmestaruus. Toiseksi sijoittunut yhdysvaltalaispari Jarret – Fliger hävisi suomalaisille kymmenen pistettä (1562–1552). Vuoden 1929 MM-kisojen henkilökohtaisessa kilpailussa Sund sijoittui 16:nneksi.


title: Gunnar Sund

text: Keilaajana Sund edusti Helsingin IFK:ta. Suomalaisen Pursiseuran riveissä hän harrasti kilpapurjehdusta 1930-luvun lopulta 1950-luvulle. Nyrkkeilyssä ja yleisurheilussa hän toimi tuomarina 1930-luvulta alkaen ja oli ajanottajana Helsingin 1952 olympialaisissa.


Joutsenprinsessa ja taikavuoren salaisuus ("The Swan Princess II: Escape from Castle Mountain") on yhdysvaltalainen animaatioelokuva vuodelta 1997. Se on jatko-osa vuonna 1994 julkaistulle "Joutsenprinsessa"-elokuvalle. Elokuvan ohjasi Richard Rich, joka ohjasi myös elokuvasarjan ensimmäisen osan.


title: Joutsenprinsessa ja taikavuoren salaisuus

text: Elokuva on "Joutsenprinsessa"-elokuvan ensimmäinen jatko-osa. Elokuvasarjaan tehtiin vielä kolme jatko-osaa: "Joutsenprinsessa ja lumottu valtakunta" (1998), "Joutsenprinsessan joulu" (2012) ja "" (2014).


text:
Ensimmäisen elokuvan tapahtumista on kulunut vuosi. Prinsessa Odette ja prinssi Derek juhlivat häidensä vuosipäivää Joutsenlammen linnassa, mutta juhlallisuudet keskeytyvät ulkona tapahtuneeseen tulipaloon, jonka on sytyttänyt Clavisin apuri. Ilkeä Clavis haluaa itselleen maagisen kuulan, jolla hän voisi hallita kuningaskuntaa. Clavis kaappaa Derekin äidin, kuningatar Albertan, ja houkuttelee Derekin pelastamaan tätä. Kyseessä on kuitenkin ansa.
Suomenkielisessä versiossa ääninäyttelijöinä toimivat muun muassa Veikko Honkanen, Antti Pääkkönen, Seppo Pääkkönen, Petteri Summanen, Maija-Liisa Peuhu, Piia Parviainen ja Topi Lehtipuu.


title: Taisto Oksanen

text: Taisto Oksanen (s. 2. tammikuuta 1964 Kotka) on suomalainen näyttelijä.


title: Taisto Oksanen

text: Oksanen kirjoitti ylioppilaaksi kirkkonummelaisesta Porkkalan lukiosta. Vuonna 1989 hän aloitti opinnot Teatterikorkeakoulussa, josta hän valmistui vuonna 1993.


title: Taisto Oksanen

text: Teatterirooleja Oksanen on tehnyt eniten rooleja Q-teatterissa, mutta on vieraillut myös Helsingin, Turun ja Espoon kaupunginteattereissa, Ryhmäteatterissa ja Teatteri Takomossa. Hän on toiminut myös tanssijana Zodiakin ja Kekäläinen & Co:n tuotannoissa.


title: Taisto Oksanen

text: Valmistuttuaan Teatterikorkeakoulusta Oksasta alkoi näkyä säännöllisesti kotimaisissa elokuvissa ja televisiosarjoissa. Elokuva- ja televisiorooliensa lisäksi hän on esiintynyt äänellään kuunnelmissa ja animaatioelokuvissa.


title: Taisto Oksanen

text: Oksanen on ollut mukana EDERED-nuortenteatterijärjestön toiminnassa. Hän toimii myös Suomen Näyttelijäliiton hallituksessa.


title: Johnsons Air

text: Johnsons Air oli ghanalainen rahtilentoyhtiö, joka on perustettiin vuonna 1996. Yhtiöllä oli Boeing- ja Douglas DC-8 -koneita.


title: Johnsons Air

text: Lentoyhtiön päälentokenttä oli Kotokan kansainvälinen lentoasema Ghanan pääkaupungissa Accrassa.


title: Johnsons Air

text:
"maaliskuussa 2007"
"aiemmin käytössä olleita"


title: Lauri Virtanen (keilaaja)

text: Lauri Thorvald Virtanen (s. 13. joulukuuta 1896 Helsinki) oli suomalainen keilailun maailmanmestari.


title: Lauri Virtanen (keilaaja)

text: Lauri Virtanen voitti Gunnar Sundin kanssa ensimmäisenä suomalaisena keilailun maailmanmestaruuden Tukholmassa vuonna 1926. Parikilpailussa he kukistivat toiseksi sijoittuneen yhdysvaltalaisparin Jarret – Fliger kymmenellä pisteellä (1562–1552).


title: Lauri Virtanen (keilaaja)

text: Helsingin IFK:ta edustanut Virtanen voitti Suomen Keilailuliiton edeltäjän, Helsingin Bowlingliiton mestaruuden henkilökohtaisessa kilpailussa vuosina 1925 ja 1926. Hän jatkoi keilaamista pitkään ja voitti HBL:n joukkuemestaruuden vielä vuonna 1950.


title: James Weaver (kilpa-autoilija)

text: James Weaver (s. 4. maaliskuuta 1955 Lontoo, Iso-Britannia) on brittiläinen jo uransa lopettanut autourheilija.


title: James Weaver (kilpa-autoilija)

text: Weaver ajoi Euroopan Formula 3 -sarjassa vuosina 1981–1984 ja Britannian F3:ssa 1981–1982. Hän ajoi muutamana kautena Formula 3000 -sarjassa muutamassa kilpailussa, mutta ei saavuttanut yhtään pistettä. Vuonna 1989 Weaver debytoi British Touring Car Championship -sarjassa Oulton Parkin radalla. Hän sijoittui kauden päätteeksi kokonaispisteissä toiseksi John Clelandin taakse. Weaver osallistui useana vuotena Le Mansin 24 tunnin ajoon, jossa hän ajoi muun muassa Jyrki Järvilehdon ajoparina vuosina 1990 ja 1996. Uransa viimeiset vuodet Weaver vietti American Le Mans Series -sarjassa, jossa hänen autokuntansa ylsi voittoihin asti. Hän lopetti uransa kauden 2006 päätteeksi.


title: Anssi Hirvonen

text: Anssi Hirvonen (s. 21. tammikuuta 1948 Tampere) on suomalainen ooppera- ja oratoriolaulaja sekä Sibelius-Akatemian emeritus laulutaiteen lehtori ja vs. professori.


title: Anssi Hirvonen

text: Hirvonen on suorittanut Sibelius-Akatemiassa kanttori-urkurin-, yleisen osaston päästö-, yksinlaulunopettajan- ja laulun diplomitutkinnot.


title: Anssi Hirvonen

text: Hirvonen on toiminut suurten kirkkomusiikkiteosten tenorisolistina 1972 lähtien. Hän on esittänyt yli 60 suurta, orkesterisäestyksellistä kirkkomusiikkiteosta, lähes 700 konsertissa muun muassa Suomessa, Ruotsissa, Saksassa, Yhdysvalloissa, Venäjällä, Virossa, Latviassa ja Färsaarilla. Hän on laulanut J. S. Bachin Johannes-passion evankelistan osan yli 100 kertaa. Muita keskeisiä teoksia ovat olleet muun muassa J. S. Bachin Matteus-passio, Joulu-oratorio, H-molli messu, Händelin Messias, Mozartin Requiem, Haydnin Luominen, Rossinin Messe Solennelle ja Verdin Requiem.


title: Anssi Hirvonen

text: Hänen oopperadebyyttinsä oli 1975 Tampereen Oopperan Rigolettossa Mantovan herttuana. Savonlinnan Oopperajuhlien vierailijana hän on toiminut 1978–1994, Heidelbergin Oopperan solistina 1979–1980, Suomen Kansallisoopperan vierailijana 1980–1997 ja vakituisena solistina 1990–1993. Hän on vieraillut solistina myös Ruotsin Kuninkaallisessa Oopperassa ja Estonia-teatterissa. Lisäksi Hirvonen on vieraillut eri maakuntaoopperoissa.


title: Anssi Hirvonen

text: Hirvonen on saanut tunnustusta erityisesti sekä bel canto- että koomisista rooleistaan. Hän on esittänyt yli 40 oopperaroolia yli 50 eri produktiossa yli 700 esityksessä ja tehnyt lukuisia levytyksiä sekä tv- ja radiotaltiointeja.


title: Anssi Hirvonen

text: Hirvonen toimi Sibelius-Akatemian opettajana 1981–1985, lehtorina 1985–2013, vs. professorina 1995, 1996–1997 ja 2008–2011 sekä laulumusiikin osaston johtajana 2000–2002 ja varajohtajana 2002–2008. Hän toimi myös kirkkomuusikkona Helsingissä ja Tampereella 1970–1981.


title: Anssi Hirvonen

text: Hänelle myönnettiin Director musices -arvonimi vuonna 1998.


title: James Weaver

text: James Weaver -nimisiä henkilöitä:


title: Väinö Sigell

text: Väinö Sigell (18. syyskuuta 1879 Helsinki – 11. helmikuuta 1964 Helsinki) oli suomalainen yleisurheilija ja keilaaja.


title: Väinö Sigell

text: Väinö Sigell voitti Helsingissä vuonna 1903 Suomen kaikkien aikojen toisen urheilukuninkuuden, joka lajina oli yleisurheilun kymmenottelun edeltäjä. Sigell oli mukana jo vuoden 1902 ensimmäisessä urheilukuninkuuskilpailussa, joka keskeytettiin viiden lajin jälkeen siksi ajaksi, että hän ehti käymään välillä soutukilpailussa.


title: Väinö Sigell

text: Sigell menestyi 1920-luvulla keilaajana. Vuoden 1926 MM-kilpailuissa hän sijoittui henkilökohtaisessa kisassa kuudenneksi ja vuonna 1929 hän saavutti pronssia. Hän voitti Suomen Keilailuliiton edeltäjän, Helsingin Bowlingliiton mestaruuden henkilökohtaisessa kilpailussa vuosina 1928 ja 1929.


title: Väinö Sigell

text: Siviiliammatiltaan Väinö Sigell oli prokuristi. Hän toimi Akateemisen kirjakaupan prokuristina vuoteen 1951 asti, jolloin siirtyi eläkkeelle.


title: Tänään

text: Tänään voi tarkoittaa ainakin seuraavia:


title: Erkki Lax

text: Erkki Sakari Lax (14. heinäkuuta 1926 Harjavalta – 21. elokuuta 2015 Pori) oli suomalainen keilaaja.


title: Erkki Lax

text: Erkki Lax voitti keilailun viisimiehisjoukkueiden maailmanmestaruuden Malmössä vuonna 1967. Kööpenhaminassa käydyissä vuoden 1969 EM-kilpailuissa hän voitti kolme hopeaa: parikilpailussa Jorma Henrikssonin kanssa sekä viiden miehen (amerikkalainen kilpailumuoto) ja kahdeksan miehen (eurooppalainen kilpailumuoto) joukkuekilpailuissa.


title: Erkki Lax

text: Porin Kellistäjiä edustanut Lax voitti Tauno Mäkelän kanssa parikilpailun Suomen mestaruuden vuonna 1961. Joukkuemestaruuden hän voitti vuosina 1961, 1968 ja 1975.


title: Sacha Pitoëff

text: Sacha Pitoëff (11. maaliskuuta 1920 Geneve – 21. heinäkuuta 1990 Pariisi) oli ranskalainen näyttelijä. Hän esiintyi roolissa muun muassa Alain Resnais'n elokuvassa "Viime vuonna Marienbadissa" (1961).


title: René Clément

text: René Clément (18. maaliskuuta 1913 – 17. maaliskuuta 1996) oli ranskalainen elokuvaohjaaja ja -käsikirjoittaja. Hän voitti uransa aikana lukuisia kansainvälisesti merkittäviä palkintoja, kuten parhaan vieraskielisen elokuvan Oscarit vuosina 1950 ja 1953.


title: René Clément

text: Clémentin töitä ovat muiden muassa "Kielletyt leikit" (1952), "Ansa" (1956) ja "Palaako Pariisi?" (1966).


title: Sergio Corbucci

text: Sergio Corbucci (6. joulukuuta 1927 – 1. joulukuuta 1990) oli italialainen elokuvaohjaaja. Hänen elokuvansa tunnetaan todella väkivaltaisina ja älykkäinä toimintaelokuvina. Hän teki monia spagettiwesternejä. Corbucci oli kommunisti. Hänen ohjaajantyönsä oli kovin surrealistista ja apokalyptista, mukana mustaa huumoria. Hänen pikkuveljensä oli myös elokuva-alalla työskennellyt Bruno Corbucci.


title: Pekka Pietilä

text: Pekka Johannes Pietilä (s. 3. maaliskuuta 1930 Tampere) on entinen suomalainen keilaaja, joka menestyi 1950-luvun MM-kilpailuissa.


title: Pekka Pietilä

text: Pekka Pietilä voitti Essenissä vuonna 1955 maailmanmestaruuden kahdeksan hengen joukkuekilpailussa (eurooppalainen kilpailumuoto). Amerikkalaisittain kisatussa viisimiehiskisassa hän saavutti hopeaa. Helsingborgin MM-kilpailuissa 1958 menestys oli päinvastainen eli kultaa viisimiehiskisassa ja hopeaa kahdeksanmiehiskisassa. Henkilökohtaisessa kilpailussa Pietilä oli Essenissä neljäs ja Helsingborgissa yhdestoista.


title: Pekka Pietilä

text: Tamperelaista keilaseura Nastaa edustanut Pietilä voitti vuonna 1954 Suomen mestaruuden joukkuekilpailussa ja Matti Niemisen kanssa parikilpailussa. Samana vuonna hän heitti kahdeksan sarjan Suomen ennätyksen 1797 pistettä. Hänen uransa paras kahdeksan sarjan tulos oli lopulta 1816 pistettä, neljällä sarjalla hän sai kokoon 917 pistettä, ja paras yksittäinen sarja tuotti 290 pistettä.


title: Frank Beard

text: Frank Lee Beard (s. 11. kesäkuuta 1949 Frankston, Teksas) on yhdysvaltalainen rumpali, joka soittaa rockyhtyeessä ZZ Top.


title: Frank Beard

text: Beard syntyi Frankstonissa, Teksasissa ja kävi koulua Irving High Schoolissa Irvingissa. Ennen liittymistään ZZ Topiin hän soitti yhtyeissä The Cellar Dwellers, The Hustlers, The Warlocks ja The American Blues.


title: Frank Beard

text: Sukunimestään huolimatta hän on ainoa ZZ Topin jäsen, jolla ei ole partaa.


title: Välimeren kilpailut

text: Välimeren kilpailut (, ) on neljän vuoden välein järjestettävä monilajinen urheilutapahtuma, johon osallistuvat pääasiassa Välimeren rannikon valtiot.


title: Välimeren kilpailut

text: Idean tapahtumasta esitti Egyptin olympiakomitean puheenjohtaja Muhammed Taher Pasha vuoden 1948 kesäolympialaisten yhteydessä, ja ensimmäiset kilpailut järjestettiin Aleksandriassa vuonna 1951. Vuoteen 1991 asti tapahtuma järjestettiin aina vuosi ennen olympialaisia, mutta vuodesta 1993 lähtien se on järjestetty vuosi olympialaisten jälkeen.


title: Välimeren kilpailut

text: Välimeren kilpailuja hallinnoi Välimeren kilpailujen kansainvälinen komitea (, ). Tapahtuman symboli on kolme meren huuhtomaa rengasta, mikä kuvaa Välimerta sekä sitä reunustavia maanosia Aasiaa, Afrikkaa ja Eurooppaa.


title: Välimeren kilpailut

text: Kilpailuihin ottaa nykyään osaa 24 valtiota:Aikaisemmin myös Jugoslavia, Serbia ja Montenegro ja Yhdistynyt arabitasavalta ovat osallistuneet. Israel on ainoa Välimeren rannikkovaltio, joka ei ole osallistunut kilpailuihin.


title: Välimeren kilpailut

text: Vuoden 2005 tapahtumassa kilpailtiin 28 lajissa:


title: Kirsi Ahonen

text: Kirsi Marika Ahonen (s. 8. huhtikuuta 1976 Jurva) on suomalainen keihäänheittäjä, joka edustaa nykyisin Turun Weikkoja.


title: Kirsi Ahonen

text: Ahonen on edustanut Suomea kerran aikuisten arvokilpailuissa: Göteborgin EM-kilpailuissa 2006, jossa hän sijoittui karsinnassa 24:nneksi heitettyään tuloksen 53,33.


title: Kirsi Ahonen

text: Kalevan kisoista Ahosella on neljä mitalia. Tampereella 2008 hän voitti kultaa, Espoossa 2009 ja Turussa 2011 hopeaa ja Turussa 2001 oli pronssilla. Hallissa hän on voittanut kultaa 2006, 2007 ja 2009. Ahonen on osallistunut Suomi–Ruotsi-maaotteluun neljästi, parhaana sijoituksenaan toinen.


title: Kirsi Ahonen

text: Ahosen ennätys keihäänheitossa on 60,98, jonka hän heitti vuoden 2006 heinäkuussa Helsingissä. Hän on kilpaillut myös kuulantyönnössä ja kiekonheitossa. Hänen nykyinen valmentajansa on Kari Häkkilä.


title: Kirsi Ahonen

text: Ahonen on 170 cm pitkä ja painaa 70 kg.


title: TWA:n lento 840 (1969)

text: TWA 840 lennon kaappaus tapahtui 29. elokuuta 1969, kun kaksi palestiinalaisen terroristijärjestö PFLP:n jäsentä, Leila Khaled ja Salim Issawi, kaappasivat Trans World Airlinesin lentokoneen. Järjestö oli saanut virheellisen tiedon, että Israelin Yhdysvaltain suurlähettiläs Jitzhak Rabin olisi mukana Rooma-Ateena-Tel Aviv-lennolla. Kaapparit vaativat konetta laskeutumaan Damaskokseen. Panttivangit vapautettiin vahingoittumattomina.


title: TWA:n lento 840 (1969)

text: Kaappauksen aikana koneessa tapahtui sen etuosan tuhonnut räjähdys. Boeing vaihtoi koneeseen toisen, tuhoutuneen koneen palosta säästyneen etuosan. Kone myytiin Pan Amille, joka käytti sitä useita vuosia. Maaliskuussa 1980 kone myytiin Yhdysvaltain ilmavoimille varaosiksi KC-135 Stratotanker -koneisiin.


title: Maire Rautakoski

text: Maire Rautakoski (o.s. Strömberg, s. 6. helmikuuta 1927 Helsinki) on suomalainen kilpauransa päättänyt keilaaja, joka saavutti 1960-luvulla useita arvokisavoittoja.


title: Maire Rautakoski

text: Vuonna 1960 naiset kilpailivat keilailun MM-kisoissa vielä epävirallisesti. Maire Rautakoski sijoittui tuolloin Kyllikki Vuorion kanssa parikilpailussa toiseksi. Vuonna 1962 naiset olivat jo virallisesti mukana keilailun ensimmäisissä EM-kilpailuissa Besançonissa, ja Rautakoski oli kisojen menestynein keilaaja: hän voitti kultaa henkilökohtaisessa kilpailussa, Eija Krogeruksen kanssa parikilpailussa sekä molemmissa joukkuekilpailuissa (4 × 3 + 3 sarjaa amerikkalaisittain ja 4 × 6 sarjaa eurooppalaisittain).


title: Maire Rautakoski

text: Méxicon MM-kilpailuissa 1963 Rautakoski saavutti pronssia molemmissa joukkuekilpailuissa. Birminghamin EM-kilpailuissa 1965 hän voitti kultaa parikilpailussa jälleen Eija Krogeruksen kanssa ja eurooppalaisittain keilatussa joukkuekilpailussa. Amerikkalaisittain käydyssä 5 × 3 + 3 sarjan joukkuekilpailussa Suomi sai pronssia. Viimeiset arvokisamitalinsa, kaksi joukkuekultaa Rautakoski voitti Malmön MM-kisoissa 1967.


title: Maire Rautakoski

text: Kuopiolaista Kolausta edustanut Rautakoski voitti henkilökohtaisen Suomen mestaruuden vuosina 1962 ja 1965. Hänet valittiin Suomessa Vuoden naisurheilijaksi 1962. Hänet valittiin syksyllä 1972 ensimmäisenä naisena Suomen Keilailuliiton hallitukseen.


title: Maire Rautakoski

text: Rautakoski kilpaili myös muissa urheilulajeissa. Vuonna 1944 hän kuului Helsingin Uimarien viestijoukkueeseen, joka voitti Suomen mestaruuden 4 × 100 metrin vapaauinnissa. Käsipallossa hän edusti Karhun Poikia ja pelasi maajoukkueessa Pohjoismaiden mestaruuskilpailuissa.


title: Maire Rautakoski

text: Rautakosken aviomies Aarre Rautakoski sekä pojat Jere ja Jyrki Rautakoski olivat myös aikanaan menestyneitä keilaajia.


title: François Périer

text: François Périer, oikealta nimeltään François Pillu (10. marraskuuta 1919 – 28. kesäkuuta 2002) oli ranskalainen näyttelijä. Hän voitti vuonna 1957 Baftan roolistaan René Clément’n elokuvassa "Ansa" (1956).


title: François Périer

text: Périer syntyi Pariisissa, jossa hän myös kuoli 82-vuotiaana. Hänet muistetaan paitsi elokuvista, myös teatterista ja televisiosta.


title: Humiseva harju

text: Humiseva harju () on englantilaisen kirjailijan Emily Brontën kirjoittama romaani vuodelta 1847. Alun perin Ellis Bellin salanimellä julkaistu "Humiseva harju" kohtasi ensijulkaisunsa aikaan ristiriitaisen vastaanoton, sai osakseen runsaasti paheksuntaa ja myi huonosti, mutta nykypäivänä sitä pidetään yhtenä englantilaisen kirjallisuuden hienoimmista klassikoista. Lisäksi kriitikot ovat 1900-luvulta alkaen pitäneet "Humisevaa harjua" Brontën kirjailijasisarusten teoksista parhaimpana. Romaani jäi Brontën ainoaksi, mutta se riitti viemään hänen nimensä maailmankirjallisuuden historiaan. "Humiseva harju" kertoo eriluokkaisten lapsuudenystävysten Heathcliffin ja Catherinen kiihkeästä, mutta tuhoon tuomitusta rakkaudesta, ja se sijoittuu Brontën kotiseudulle Englannin Yorkshireen.


title: Humiseva harju

text: Emily Brontë on yksi Brontën kirjailijasisaruksista, ja hänen sisariaan olivat Charlotte Brontë ja Anne Brontë. Hän kasvoi Yorkshiren Haworthin kylässä, missä hänen isänsä toimi pappina. Hänen äitinsä oli kuollut jo varhain, ja Brontën ja hänen sisarustensa kasvatuksesta huolehti pääasiassa heidän tätinsä. Haworth sijaitsi syrjässä, karujen nummien keskellä, ja siellä yksinäisten, äidittömien lasten parasta viihdettä olivat mielikuvitusleikit. Brontë ja hänen sisaruksensa kirjoittivat pienestä pitäen muun muassa kertomuksia, jotka sijoittuivat erilaisiin mielikuvitusmaailmoihin.


title: Humiseva harju

text: Vuonna 1846 Brontën sisarukset julkaisivat yhdessä ensimmäisen yhteisen runokokoelmansa "Poems", jonka he kirjoittivat salanimillä Currer, Ellis ja Acton Bell. Kokoelmaa myytiin vain muutama kappale, mutta Brontën runot saivat jonkin verran huomiota osakseen. Samana vuonna Brontë alkoi kirjoittaa esikoisromaaniaan "Humiseva harju". Romaani valmistui vuotta myöhemmin vuonna 1847. Kustantaja Thomas C. Newby julkaisi sen Ellis Bellin salanimellä vielä samana vuonna. "Humiseva harju" sai ristiriitaisen vastaanoton eikä myynyt kovin hyvin. Vuonna 1848 Emily Brontë vilustui veljensä Branwellin hautajaisissa, ja hän kuoli keuhkotautiin saman vuoden joulukuussa ollessaan vasta 30-vuotias. "Humiseva harju" jäi hänen ainoaksi romaanikseen.


title: Humiseva harju

text: Romaani alkaa vuodesta 1801, jolloin herra Lockwood vierailee Humisevan harjun maalaistalon tiluksilla tapaamassa uutta vuokraisäntäänsä herra Heathcliffiä. Heathcliff on salaperäinen, näennäisen yksipuolisen rakkauden kiduttama ja elämänhalunsa menettänyt mies, joka alkaa kiehtoa vierailijaa. Lockwoodin vierailun aikana nummilla puhkeaa myrsky, ja vaikka Heathcliff on töykeä ja epämiellyttävä isäntä, saa Lockwood luvan yöpyä Humisevassa harjussa. Yöllä hän näkee karmaisevan unen, jossa muun muassa Catherine-niminen nainen vaatii päästä sisään taloon.


title: Humiseva harju

text:
Myrskyn loputtua Lockwood palaa kotiinsa, jossa hänen taloudenhoitajansa Nelly Dean kertoo uteliaalle miehelle Heathcliffin tarinan. Tämä on entinen tallipoika, orpo, jonka Humisevan harjun entinen isäntä säälistä otti hoiviinsa. Heathcliff rakastuu isännän tyttäreen, villiin Catherineen. Catherine tekee mielestään järkevän valinnan ja avioituu naapurikartanon seurapiiriherrasmies Edgar Lintonin kanssa. Heathcliff viettää vuosia poissa, palaa ja tapaa vielä Catherinen ennen kuin tämä kuolee synnytyksessä. Heathcliffin elämän sisällöksi muodostuu Catherinen muiston lisäksi sadistinen kosto ja tuho.
"Humiseva harju" sijoittuu Brontën omalla kotiseudulle Englannin Yorkshireen. Romaanin keskeiset tapahtumapaikat ovat lähinnä Earnshawn suvun omistama maalaistalo Humiseva harju ja sen tilukset sekä Lintonin suvun omistama Rastaslaakson kartano () läheisine Gimmertonin kylineen. Tärkeässä osassa ovat myös Yorkshiren lukuisat nummiseudut.


title: Humiseva harju

text: Lähellä Brontën kotikylää Haworthia sijainneen Top Withensin maalaistalon sanotaan usein innoittaneen romaanin Humisevan harjun, vaikka maalaistalo ei ulkonäöltään muistutakaan romaanin taloa. Toiseksi mahdolliseksi innoitukseksi mainitaan joskus Halifaxin lähellä sijainnut High Sunderland Hall, joka sittemmin on purettu. "Humisevan harjun" sekä Rastaslaakson kartanon innoitukseksi on ehdotettu myös Haworthin lähellä sijaitsevaa Ponden Hallia. Nykyään raunioina oleva Top Withens on mahdollisten Brontë-yhteyksiensä vuoksi suosittu turistikohde.


title: Humiseva harju

text: Kun "Humiseva harju" ensi kertaa julkaistiin Ellis Bellin salanimellä vuonna 1847, kohtasi se ristiriitaisen vastaanoton kriitikoilta ja lukijoilta. Vaikka monet kriitikot pitivät sen tarinankerrontaa voimakkaana ja kirjailijaa itseään taidokkaana, järkytti romaanissa kuvattu intohimoinen rakkaus ja väkivalta useita sen ajan lukijoita ja romaani saikin osakseen runsaasti paheksuntaa. Usein kriitikot vertasivat "Humisevaa harjua" Brontën vanhemman sisaren Charlotten hieman aikaisemmin samana vuonna julkaistuun teokseen "Kotiopettajattaren romaani". Charlotten teosta pidettiin alun perin Brontën sisarten teoksista parhaimpana, ja se oli heti julkaisunsa jälkeen osoittautunut niin arvostelu- kuin myyntimenestykseksi. "Humiseva harju" ei kriitikoiden vertailussa pärjännytkään sitä vastaan, ja toisin kuin "Kotiopettajattaren romaani" ei se onnistunut nousemaan heti myyntimenestykseksikään, vaan myi huonosti.


title: Humiseva harju

text: Koska "Humiseva harju" julkaistiin alun perin maskuliinisella salanimellä Ellis Bell, johti se useat kriitikot ja lukijat pitämään teoksen kirjailijaa miehenä. Kun selvisi että romaanin takana olikin nainen, ilmaisivat monet epäilyksensä siitä voisiko nainen todella olla kirjoittanut niin väkivaltaista ja intohimoista tekstiä. Jotkut kriitikot epäilivätkin Brontën veljen Branwellin olleen teoksen todellinen kirjoittaja ja perustelivat väitettään romaanin julmuudella ja sen miespäähenkilön sielunelämän tarkkanäköisellä kuvauksella. Heidän mielestään nainen ei olisi voinut luoda ja kirjoittaa sellaista hahmoa kuin Heathcliff. Monet kriitikot taas hämmästelivät sitä kuinka verraten tapahtumaköyhää elämää viettänyt, eristäytynyt naimaton pappilan tytär oli saattanut kirjoittaa niin intohimoisen ja väkivaltaisen romaanin kuin "Humiseva harju". Heidän lisäkseen tätä ovat pohtineet myös monet nykyajan kriitikot.


title: Humiseva harju

text: Nykypäivänä "Humisevaa harjua" pidetään yhtenä englantilaisen kirjallisuuden suurista klassikoista. Yleensä myöhemmät kriitikot ovat lisäksi pitäneet sitä Brontën kirjailijasisarusten teoksista parhaana.


title: Brigitte Fossey

text: Brigitte Fossey (s. 11. maaliskuuta 1946) on ranskalainen näyttelijä. Hän esiintyi jo varhain lapsuudessaan René Clément’n elokuvassa "Kielletyt leikit" (1952).


title: Brigitte Fossey

text: Fossey on menestyksellä jatkanut uraansa aikuisiälleen; hän on esiintynyt muiden muassa elokuvissa "Suuri seikkailu" (1967) ja "Kvintetti" (1979). Hän oli ehdolla César-palkinnon saajaksi vuosina 1977 ja 1978.


title: Ptuj

text: Ptuj (, ) on kaupunki Slovenian koillisosassa Štajerskan alueella. Ptujin kunnassa on 23 699 asukasta (2008) ja sen pinta-ala on 66,7 neliökilometriä.


title: Ptuj

text: Ptuj on Slovenian vanhin kaupunki. Sen alueella on ollut asutusta jo kivikaudella, ja sitä asuttivat keltit myöhäisrautakaudella. Roomalaiskaudella noin vuonna 103 Ptujista tuli oma kaupunkinsa nimellä "Colonia Ulpia Traiana Poetovio", joka kukoisti seuraavien vuosisatojen aikana mutta joutui hunnien polttamaksi vuonna 450. Keskiajalla kaupunki oli Salzburgin arkkipiispojen hallussa. Kaupunkikuvaa hallitsee Drava-joen yläpuolella kohoava keskiaikainen Ptujin linna.


title: Ptuj

text: Ptujilla on kuusi sisarkaupunkia:


title: Strike Anywhere

text: Strike Anywhere on yhdysvaltalainen melodista hardcore punkia soittava yhtye. Se on perustettu Richmondissa Virginiassa vuonna 1999 Thomas Barnettin edellisen yhtyeen, Inquisitionin hajottua. Se otti nimensä Inquisitionin kappeleesta ”Strike Anywhere”. Yhtyeen musiikille on ominaista nopea tempo, tarttuvat melodiat ja tunnelatauksella laulettu ja huudettu laulu.


title: Strike Anywhere

text: Yhtye on saanut erityisen paljon huomiota, kun niiden musiikkia oli mukana kolmessa Tony Hawk -videopelissä: "Tony Hawk's Underground" vuonna 2003 (”Refusal”), "Tony Hawk's American Wasteland" vuonna 2005 (”Question the Answer”) ja "Tony Hawk's Downhill Jam" (”The Promise”) vuonna 2006. He olivat myös mukana dokumenttielokuvassa "Wake Up Screaming" vuoden 2005 Vans Warped Tour'lta.


title: Strike Anywhere

text: Strike Anywhere on esiintynyt Suomessa kerran, 20. toukokuuta 2008 Helsingin Nosturissa.


title: Strike Anywhere

text: Strike Anywhere on poliittinen yhtye, jonka sanoitukset käsittelevät muun muassa poliisin raakuutta, anti-kapitalismia, naisten oikeuksia, eläinten oikeuksia ja globalisaatiota. He ovat myös tukeneet kappaleillaan poliittisten liikkeiden albumeja, kuten liveversio ”Sunset on 32nd” -kappaleesta "1157 Wheeler Avenue: A Memorial for Amadou Diallo" -albumilla ja ”To the World” -kappale "Rock Against Bush, Vol. 1" -albumilla. Strike Anywheren "Change is a Sound" -albumin kansivihossa todetaan heidän tukevan ”vegetaristista elämäntapaa, minimipalkkaa ajavaa liikettä ja taistelua korporatiivistä globalisaatiota vastaan”. Vuonna 2006 julkaistulla albumilla "Dead FM", bändi siirtyi poliittisista iskulauseista, osoittamaan ”enemmän sosiologisia ajatuksia siitä, miksi nämä (tapaukset) tapahtuvat.


title: Strike Anywhere

text: Yhtyeen logo on "Antifascist Circle", ympyrä, jossa on kolme alaoikealle osoittavaa nuolta, joka on ”kansainvälinen tunnus vastarinnalle, tasa-arvolle ja solidaarisuudelle kaikkia sorrettuja kansoja kohtaan”. Tunnus on alun perin suunniteltu Iron Front -liitolle.


title: Strike Anywhere

text: Strike Anywhere sallii yleisön nauhoittaa heidän live-esiintymisiään henkilökohtaiseen, epäkaupalliseen käyttöön, ja he ovat menneet niin pitkälle, että antoivat Internet Archivelle luvan luoda osion, jossa fanit voivat ladata ja jakaa tallenteitaan.


title: Nina van Pallandt

text: Nina Magdelene van Pallandt (o.s. "Møller-Hasselbalch"; s. 15. heinäkuuta 1932 Kööpenhamina) on tanskalainen laulaja ja näyttelijä. Hänen puolisonaan oli vuosina 1960–1975 paroni Frederik van Pallandt, jonka kanssa hän muodosti lauluduon Nina & Frederik.


title: Nina van Pallandt

text: Nina van Pallandtin ensimmäinen aviomies oli tanskalainen näyttelijä ja laulaja, kreivi Hugo Wessel (1930–2012). He avioituivat 1955. Vuonna 1960 Nina van Pallandt avioitui laulupartnerinsa, paroni Frederik van Pallandtin kanssa. Heidän tiensä erosivat 1960-luvun lopulla, kun Frederik alkoi seurustella ja sai lapsen tanskalaisen mallin Dot Holm Jensenin kanssa. Avioero tuli voimaan vasta 1976. Frederik van Pallandt kuoli Filippiineillä 1994 huumekauppaan liittyvän henkirikoksen uhrina. Nina van Pallandt tunnettiin 1970-luvulla Howard Hughesin muistelmat väärentäneen kirjailija Clifford Irvingin rakastajattarena ja jonkin aikaa eteläafrikkalaisen satiirikon Robert Kirbyn vaimona.


title: Nina van Pallandt

text: Van Pallandt esiintyi uransa aikana useissa elokuvissa, joiden joukossa ovat Robert Altmanin "Pitkät jäähyväiset" (1973), "Mitkä häät!" (1978) ja "Kvintetti" (1979) sekä Paul Schraderin "American Gigolo" (1980). Julie Delpy esitti häntä Clifford Irvingin tapausta käsittelevässä elokuvassa "Vedätys" (2006).


title: Eija Krogerus

text: Eija Selma Liisa Krogerus (o.s. Vanhala, 19. kesäkuuta 1932 Helsinki – 7. lokakuuta 2018 Helsinki) oli suomalainen keilaaja, joka saavutti 1960- ja 1970-luvuilla yhdeksän arvokisavoittoa ja yhteensä 19 arvokisamitalia.


title: Eija Krogerus

text: Eija Krogerus oli vuonna 1962 keilailun ensimmäisissä EM-kilpailuissa Besançonissa kisojen toiseksi menestynein naiskeilaaja. Hän sai henkilökohtaisessa kilpailussa hopeaa edellään vain maannaisensa Maire Rautakoski. Kultaa hän voitti parikilpailussa Rautakosken kanssa sekä molemmissa joukkuekilpailuissa (4 × 3 + 3 sarjaa amerikkalaisittain ja 4 × 6 sarjaa eurooppalaisittain). Méxicon MM-kilpailuissa 1963 hän saavutti pronssia molemmissa joukkuekilpailuissa. Birminghamin EM-kilpailuissa 1965 hän voitti kultaa parikilpailussa jälleen Rautakosken parina ja eurooppalaisittain keilatussa joukkuekilpailussa. Amerikkalaisittain käydyssä 5 × 3 + 3 sarjan joukkuekilpailussa Suomi sai pronssia. Malmön MM-kisoissa 1967 hän voitti molemmissa joukkuekilpailuissa kultaa ja henkilökohtaisessa kilpailussa hopeaa hävittyään Yhdysvaltain Helen Westonille vain kahdeksalla pisteellä (4585–4577). Kööpenhaminan EM-kilpailuissa 1969 hän saavutti kultaa eurooppalaisittain keilatussa joukkuekilpailussa ja hopeaa amerikkalaisittain keilatussa joukkuekilpailussa.


title: Eija Krogerus

text: Dublinin EM-kilpailuissa 1973 Krogerus saavutti hopeaa parikilpailussa Ulpu Kaikon kanssa ja pronssia henkilökohtaisessa kilpailussa. Lontoon MM-kilpailuissa 1975 hän sijoittui henkilökohtaisessa kilpailussa hopealle. Vuonna 1977 hän voitti Lea Hilokosken parina Euroopan mestaruuden, ja viimeinen arvokisamitali tuli vuoden 1979 MM-kisoista Krogeruksen keilatessa Tuula Kaartisen kanssa parikilpailussa hopealle.


title: Eija Krogerus

text: Kotimaassaan Eija Krogerus edusti helsinkiläisseuroja Keila-Naiset, Strikers ja Blooper. Hän voitti henkilökohtaisen Suomen mestaruuden vuosina 1963, 1967, 1968, 1970, 1971, 1979 ja 1982. Hänet valittiin Suomessa Vuoden naisurheilijaksi 1967. Vuonna 2002 hänet valittiin ensimmäisenä suomalaisena keilailun kuuluisuuksien galleriaan. Hän osallistui SM-kisoihin vielä 2010-luvulla.


title: Thomas Beatie

text: Thomas Beatie (s. 1973) on yhdysvaltalainen transmies, eli hänen sukupuolensa on korjattu naisesta mieheksi. Hän synnytti tyttövauvan 3. heinäkuuta 2008. Beatien uutisoitiin olevan maailman ensimmäinen lapsen synnyttänyt mies.


title: Thomas Beatie

text:
Beatie syntyi naiseksi ja hänet valittiin Miss Havaijiksi Tracy Lagondino -nimisenä. Beatie on käynyt läpi osittaisen sukupuolenkorjausleikkauksen. Hänen rintansa leikattiin pois ja hän sai hormonihoitoa. Hänellä on naisen sukuelimet eli hän voi tulla raskaaksi toisin kuin hänen vaimonsa Nancy.
Hänen vaimonsa puolestaan pystyi hormoneilla imettämään lasta, koska Beatie ei siihen pystynyt.


title: Thomas Beatie

text: Alkuvuonna 2008 uutinen Beatien raskaudesta aiheutti maailmalla kohua. Vuonna 2009 Beatie synnytti toisen lapsensa, terveen pojan. Hänen vaimonsa imetti lasta taas. Helmikuussa 2010 uutisoitiin, että Thomas ja Nancy odottavat kolmatta lastaan.


title: Thomas Beatie

text: Pariskunta erosi vuonna 2012. Beatie meni uusiin naimisiin vuonna 2016.


title: Rauno Manni

text: Rauno Kalervo Manni (s. 1. kesäkuuta 1931 Tampere) on entinen suomalainen keilaaja.


title: Rauno Manni

text: Rauno Manni voitti keilailun MM-kilpailuissa Helsingborgissa 1958 maailmanmestaruuden viiden miehen joukkuekilpailussa ja MM-hopeaa kahdeksan miehen joukkuekilpailussa. Hampurin MM-kilpailuissa 1960 hän saavutti hopeaa parikilpailussa Kalle Asukkaan kanssa sekä kahdeksan miehen joukkuekilpailussa.


title: Rauno Manni

text: Tamperelaista keilaseura Nastaa edustanut Manni voitti vuonna 1954 Suomen mestaruuden henkilökohtaisessa kilpailussa ja neljän miehen joukkuekilpailussa.


title: Nainen ja kärppä

text: Nainen ja kärppä on Leonardo da Vincin maalaus noin vuodelta 1488. Nainen on Ludovico Sforzan rakastajatar Cecilia Gallerani. Maalaus on nykyisin Czartoryskin museossa Krakovassa.


title: Nainen ja kärppä

text: Maalauksessa näkyvä eläin ei ole kärppä vaan sitä kookkaampi lemmikkinä käytetty toinen näätäeläin, fretti.


title: Nainen ja kärppä

text: Maalaus on muun muassa innoittanut kirjailija Philip Pullmania hänen keksiessään "Universumien tomu" -fantasiatrilogiassa keskeisessä osassa olevaa ajatusta ihmissielujen eläinhahmoisista ruumiillistumista, daimoneista. Maalauksesta on Pullmanin mukaan aistittavissa todellinen yhteys tytön ja hänen sylissään olevan eläimen välillä.


title: Nokia 6280

text:
Nokia 6280 on Nokian valmistama matkapuhelin, joka esiteltiin kesäkuussa 2005. Nokia 6280 on identtinen Nokia 6288 kanssa, vain muotoilu ja mukana tulevan muistikortin koko eroaa.Sisäänrakennettu 2 megapikselin kamera, jolla voi kuvata vaakatasossa
Kuvaresoluutio:
Kuvatiedostomuoto: .jpg
8x digitaalinen zoomi
Videokuvan resoluutio
Videotiedostomuoto: ,3gp, .mp4


title: Nokia 6280

text: Sisäänrakennettu VGA-kamera.


title: Mitch Hewer

text: Mitchell Scott "Mitch" Hewer, (s. 1. heinäkuuta 1989 Bristol) on englantilainen näyttelijä ja malli. Hewer on tullut tutuksi "Skins – liekeissä" -televisiosarjan mukana roolista Maxxie Oliverina. Sarjan toisen tuotantokauden lopussa hänen roolihahmonsa kirjoitettiin ulos sarjasta muiden keskeisten hahmojen lisäksi. Vuonna 2008 hän näytteli Dannya "Britannia High" -televisiosarjassa.


title: Gediminas

text: Gediminas (n. 1275–1341) oli Liettuan suuriruhtinaskunnan hallitsija vuosina 1316–1341. Gediminas oli pakana ja vastusti voimakkaasti valtakuntansa kääntymistä kristinuskoon. Gediminas antoi nimensä Gediminien dynastialle, joka hallitsi Liettuaa 1200-luvun lopulta lähtien ja myös Puolaa 1300-luvun lopulta 1500-luvun lopulle. Gediminasin valtakaudella Liettuasta alkoi tulla alueellisen voiman lisäksi eurooppalaisittain merkittävä valtio.


title: Gediminas

text: Gediminas nousi valtaan edeltäjänsä ja serkkunsa Vytenisin luovuttua vallasta voidakseen hallita Žemaitijaa, jonka aseman Liettuan alaisuudessa hän oli juuri varmistanut, mutta jota uhkasi jatkuvasti Saksalainen ritarikunta. Vytentisin ritarikunnan kanssa käymän sodan takia Liettuassa vallitsi yleinen sotaväsymys. Liettua oli kuitenkin pystynyt heikentämään merkittävästi ritarikuntaa liittoutumalla Liivinmaan piispanistuimen ja Riian kaupungin kanssa ritaristoa vastaan.


title: Gediminas

text: Gediminas ryhtyi diplomaattisiin toimiin ritarikuntaa vastaan lähettämällä vuonna 1322 kirjeen paavi Johannes XXII:lle, jossa hän syytti ritarikuntaa vainosta. Kirjeessään hän kertoi myös antaneensa fransiskaaneille ja dominikaaneille luvan saarnata Liettuassa ja pyysi paavia lähettämään edustajansa kastamaan myös itsensä. Kirjeensä hän allekirjoitti sanoin "Gedeminne Dei gratia Letwinorum et multorum Ruthenorum rex" (). 25. tammikuuta 1323 lähetettiin myös tärkeimmille hansakaupungeille kiertokirje, jossa kerrottiin Vilnan olevan hänen hallintokaupunkinsa. Kirje oli ensimmäinen asiakirja, jossa Vilna mainitaan nimellä Vilna. Gediminas kutsui kirjeessään ulkomaalaisia kaikista säädyistä saapuman Liettuaan, jossa heillä olisi oikeus valita asuinpaikkansa ja noudattaa omia lakejaan. Lokakuussa 1323 Vilnassa kokoontuivat Riian ja Tarton piispat, fransiskaani- ja dominikaaniveljien edustajat sekä Saksalaisen ritarikunnan suurmestarin edustajat Gediminasin kanssa. Osapuolet allekirjoittivat sopimuksen, jossa Gediminasin kirjeissään lupaamat privilegiot vahvistettiin ja Liettuan sekä ritarikunnan välille solmittiin rauha. Paavi hyväksyi Gediminasin kasteaikeet ja hän lähetti edustajansa suorittamaan tehtävää. Näiden saapuessa Riikaan oli Gediminasin mieli muuttunut, eikä hän ottanutkaan kastetta vastaan. Päätökseen vaikuttivat ilmeisesti epäluulot paavin ja Riian arkkipiispan kyvystä hillitä ritarikunnan toimia Liettuaa vastaan ja Liettuan rusilaisten ja žemaitijalaisten alamaisten vastustus katolilaisuuteen kääntymiseen. Rusilaisista valtaosa oli ortodokseja ja žemaitijalaisista pakanoita.


title: Gediminas

text: Huolimatta kasteen ottamisen peruuntumisesta kristillismielinen politiikka toimi kaiken kaikkiaan hyvin. Kasteen peruuntumisenkin jälkeen rauha ritarikunnan kanssa kesti neljä vuotta. 1325 Liettua ja Puola solmivat sopimuksen ritarikuntaa vastaan ja liitto vahvistettiin naittamalla Gediminasin tytär Aldona Kasimir Suurelle. Vuonna 1326 Liettualaiset auttoivat Puolaa paavin ja keisarin väliseen kahakointiin liittyneessä sodassa Brandenburgia vastaan. Neljän vuoden rauhan jälkeen vuonna 1328 ritarikunta hyökkäsi Liettuaan ja liettualaisten tukema Riian arkkipiispa kukistui Liivinmaan sisällissodassa ritarikuntaa vastaan. Huolimatta sodasta ritarikuntaa vastaan Liettuan onnistui valtauksilla ja naimakaupoilla saada uusia alueita Rusista. Gediminasin poika Algirdas meni naimisiin vitebskiläisen ruhtinattaren kanssa ja sai näin alueen hallintaansa. Toinen poika Liubertas meni puolestaan naimisiin Volynian ruhtinattaren kanssa ja pääsi näin mukaan Galitsia-Volynian valtapeleihin. Gediminasin tytär Maria oli mennyt naimisiin Tverin ruhtinas Dmitrin kanssa ja toinen tytär Anastasia oli tehnyt saman Moskovan ruhtinas ja Vladimirin suuriruhtinas Simeonin kanssa. Gediminasin valtakausi päättyi vuonna 1341 hänen kuolemaansa väkivaltaisessa vallankaappausyrityksessä. Vallankaappaus tapahtui hänen kutsuttuaan maahan fransiskaaniveljiä, jotka kuitenkin kaikki murhattiin.


title: Gediminas

text: Gediminasin vaimoista on väitelty historioitsijoiden keskuudessa. 1500-luvulta peräisin olevassa liettualaisessa kronikassa hänen kerrotaan mennen naimisiin Polotskin ruhtinaan tyttären Jawnen (Jaune eli nuori nainen) kanssa. Tältä pohjalta on päätelty hänellä olleen kaksi vaimoa, joista toinen oli pakanallinen ja toinen (Jawne) ortodoksi. Kuitenkin esimerkiksi Stephen Christopher Rowellin mukaan hänellä olisi ollut vain yksi pakanallinen ja tuntemattomaksi jäänyt vaimo. Tätä on perusteltu sillä, että rusilaiset lähteet eivät mainitse ortodoksiruhtinattaren olemassaoloa.


title: Gediminas

text: Gediminasin tiedetään vaihtaneen Liettuan pääkaupungin Kernavesta Trakaihin ja lopulta Vilnaan. 1400-luvulla kirjoitetussa liettualaisessa kronikassa häntä sanotaan jopa Vilnan perustajaksi. Tarun mukaan Gediminas oli metsästysretkellä yöpynyt Vilnan laaksossa, joka oli nimetty paikalla polttohaudatun myyttisen suuriruhtinas Šventaragisin mukaan. Gediminas näki nukkuessaan unta, jossa vuorella seisoi rautakylkinen susi oka ulvoi valtaisalla äänellä. Herättyään hän kysyi unen merkitystä pakanalliselta tietäjä Lizdeikalta, joka sitten kertoi että rautasusi merkitsi linnaa ja kaupunkia, jonka hallitsija on paikalle pystyttänyt. Hänen mukaansa kaupungista tulisi Liettuan maiden pääkaupunki, josta Liettuan hallitsijoiden kunnia kaikuu kautta maailman.


title: Gediminas

text: Gediminasin nimeä kantava ritarikunta () perustettiin Liettuan parlamentin antamalla lailla 16. helmikuuta 1928. Kunniamerkissä on esitetty Gediminaksen vaakuna, johon on tyylitelty seitsemällä viivalla Vilnan portti.


title: Luettelo lentokonekaappauksista

text: Tämä on luettelo lentokonekaappauksista. Lista on kronologisessa järjestyksessä tapahtumavuoden mukaan.


title: Luettelo lentokonekaappauksista

text: Yksi muutamista Portlandista koneeseen nousseista oli lipputiskillä antanut nimekseen Dan Cooper. Hän sai käytäväpaikan 18C kello 16.35 lähtevälle lennolle. Aikakaudelle tyypillisesti hän oli pukeutunut tummaan pukuun, kravattiin sekä valkoiseen kauluspaitaan. Asukokonaisuutta täydensivät hattu, sadetakki sekä salkku. Iholtaan hän oli hivenen ruskettunut tai ristiverinen, mutta hänen käyttämänsä englanti ei sisältänyt mitään tunnistettavaa murretta.


title: Luettelo lentokonekaappauksista

text: Pian nousun jälkeen Cooper hivutti lentoemäntä Flo Schaffnerin kouraan lapun. Schaffner sujautti lapun vormunsa taskuun ja jatkoi työtään. Ohittaessaan Cooperin toistamiseen, kuiskasi tämä ”sinun olisi syytä lukea lappu, sillä minulla on pommi”, nyökäten samalla sylissä olevan salkkunsa suuntaan. Luettuaan lapun Schaffner kiirehti ohjaamoon, josta kapteeni vuorostaan ilmoitti Seattle-Tacoman lentokentän lennonohjaajalle tilanteesta.


title: Luettelo lentokonekaappauksista

text: Itse lappua ei koskaan löytynyt, sillä Cooper vaati saada sen takaisin, jotta paperia ei voitaisi myöhemmin käyttää todisteena. Miehistön myöhempien lausuntojen mukaan lapussa luki: ”Salkussani on pommi. Käytän sitä jos tarvis. Sinun tulee istua viereeni. Kone on kaapattu”. Vaatimuksena olivat myös 200 000 dollarin edestä käteistä merkkaamattomina 20 dollarin seteleinä sekä kaksi selkään puettavaa päävarjoa ja kaksi rintapuolen varavarjoa. Nämä tulisi toimittaa koneeseen tämän laskeuduttua Seattle-Tacoman lentokentälle.


title: Luettelo lentokonekaappauksista

text: Flo Schaeffner palasi Cooperin luo ja istui tämän alkuperäiselle paikalle käytävän puolelle, Cooperin ottaessa ikkunapaikan. Tällöin mies raotti salkkuaan, näyttäen sen sisältävän johtoja sekä kaksi punaista putkiloa, jotka muistuttivat dynamiittipötköjä. Lentoemäntä sai luvan käydä kertomassa laukun sisällöstä ohjaamoon saaden myös ohjeet pitää kone ilmassa kunnes rahat ja laskuvarjot olisivat valmiina lastattaviksi.


title: Luettelo lentokonekaappauksista

text: Koko tapahtumasarja oli tapahtunut niin vaivihkaa, ettei valtaosa matkustajista tiennyt kaappauksen olevan käynnissä. Kapteenin kuulutus kertoi laskeutumisen viivästymisestä tekniseen vikaan vedoten. Tuohon aikaan lentokonekaappaukset olivat melko yleisiä, sillä historian viidestäsadasta kaappauksesta kaksi kolmasosaa tapahtui vuosien 1960–1973 välillä. Tätä taustaa vasten Northwest Orientin omistaja Donald Nyrop ei ollutkaan turhan huolissaan muusta kuin yhtiönsä maineesta ja hän antoikin siunauksensa kaapparin vaatimuksiin suostumiselle.


title: David E. Durston

text: David E. Durston (10. syyskuuta 1921 – 6. toukokuuta 2010) oli yhdysvaltalainen elokuvaohjaaja ja -käsikirjoittaja. Hänet muistetaan ennen kaikkea kauhuelokuvasta "I Drink Your Blood" (1970), jonka pääosassa nähtiin intialainen tanssija Bhaskar Roy Chowdhury. Muiden töiden joukossa on "Stigma" (1972).


title: Elizabeth Peña

text: Elizabeth Peña (23. syyskuuta 1959 Elizabeth, New Jersey – 14. lokakuuta 2014 Los Angeles, Kalifornia) oli yhdysvaltalainen näyttelijä. Hän oli tuottaja Estella Margarita Peñan (o.s. Toirac) ja näyttelijä-ohjaaja Mario Peñan tytär. Hän valmistui New Yorkin High School of Performing Artsista vuonna 1977. Elokuvaroolien lisäksi hän esiintyi lukuisissa televisiosarjoissa.


title: Elizabeth Peña

text: Peña oli naimisissa Hans Rollan kanssa, he avioituivat vuonna 1994. Heille syntyi kaksi lasta.


title: Mäkelänrinteen uintikeskus

text: Mäkelänrinteen uintikeskus (puhekielessä käytetään usein nimitystä "Mäkelänrinteen uimahalli") on Helsingin Vallilassa sijaitseva uimahalli (käyttää itsestään nimitystä uintikeskus), joka avattiin yleisölle 10. toukokuuta 1999 ja remontoitiin vuonna 2016. Marjatta Hara-Pietilän suunnittelemassa uintikeskuksessa on kymmenratainen 50 metrin allas; se on Suomen suurin ja ensimmäinen kansainvälisten arvokisojen vaatimukset täyttävä uimahalli. Lisäksi uintikeskuksessa on hyppytorni, monitoimiallas poreineen ja hierovine suihkuineen, opetusallas ja lasten kahluuallas. Arkikäytössä altaaseen mahtuu kerrallaan 600 uimaria. Katsomossa on 4 030 istumapaikkaa. Keskuksessa on uimahallin lisäksi palloiluhalli, kuntosali, solarium, aerobic-sali ja kahvila.


title: Mäkelänrinteen uintikeskus

text: Mäkelänrinteen uimahalli on tullut tutuksi useasta suomalaisesta televisio- ja elokuvasarjasta, kuten elokuvasta "Suden vuosi".


title: Mäkelänrinteen uintikeskus

text: Mäkelänrinteen Uintikeskus Oy:n pääomistaja on Helsingin kaupunki (66,7 %) ja muina osakkaina Uimaliiton Tuki ry ja Urheiluopistosäätiö. Mäkelänrinteen Uintikeskus Oy kuuluu kolmesta yhtiöstä koostuvaan UH & FIX -toimintaan; kaksi muuta yhtiötä ovat Urheiluhallit Oy ja Vuosaaren Urheilutalo Oy.


title: Bhaskar Roy Chowdhury

text: Bhaskar Roy Chowdhury (11. helmikuuta 1930 – 4. elokuuta 2003) oli intialainen tanssija, koreografi ja näyttelijä. Hän syntyi kuvataiteilijan poikana Madrasissa.


title: Bhaskar Roy Chowdhury

text: Chowdhury muutti 1950-luvulla New Yorkiin, jossa hän perusti oman tanssiryhmänsä. Näyttelijänä hän esiintyi muun muassa David E. Durstonin elokuvassa "I Drink Your Blood" (1970).


title: Bhaskar Roy Chowdhury

text: Vammauduttuaan harjoituksessa lavalla 25. lokakuuta 1977 Chowdhury päätyi pyörätuoliin. Siitä pitäen hän keskittyi uraansa taidemaalarina. Hän kuoli New Yorkissa ollessaan 73-vuotias.


title: Cass Fox

text: Cassandra "Cass" Fox (s. 14. marraskuuta 1982) on brittiläinen laulaja. Hän tuli alun alkaen tunnetuksi Rui Da Silvan househitistä "Touch Me" (2000).


title: Cass Fox

text: Foxin ensimmäinen sooloalbumi oli vuonna 2005 Island Records -levymerkillä julkaistu "Come Here".


title: Kotiopettajattaren romaani

text: Kotiopettajattaren romaani () on englantilaisen Charlotte Brontën kirjoittama romaani vuodelta 1847. Alun perin se julkaistiin Currer Bellin salanimellä. "Kotiopettajattaren romaanista" tuli heti ensijulkaisunsa jälkeen sekä myynti- että arvostelumenestys. Nykyään se on yksi tunnetuimmista englantilaisista romaaneista ja kuuluu maan kirjallisuuden klassikoihin. "Kotiopettajattaren romaani" kertoo nuoresta kotiopettajasta Jane Eyresta, joka rakastuu oppilaansa ottoisään herra Rochesteriin. "Kotiopettajattaren romaanin" pohjalta on tehty muun muassa useita elokuvia ja televisiosarjoja.


title: Gabriel Loubier

text: Gabriel Loubier (s. 27. syyskuuta 1932) on kanadalainen poliitikko. Hän toimi québeciläisen Union Nationale -puolueen johdossa vuosina 1971–1974.


title: Gabriel Loubier

text: Loubier istui Québecin kansankokouksen jäsenenä vuosina 1962–1973; vuodesta 1971 hän oli sen oppositiojohtajana.


title: Woodstock Racing

text: Woodstock Racing on F1 Powerboat Racing -joukkue, jonka kotipaikka on Italia ja jonka tiimipäällikkö on Michael Jenkins. Woodstock Racing toimii myös muissa kilpavenesarjoissa. Lähde:


title: Woodstock Racing

text: Joukkueen paras sijoitus on kolmas tila 1998 ja 2002 maailmanmestaruuskilpailuissa. Viidennelle sijalle joukkue on sijoittunut 1995, 1996, 1999, 2000, kuudennelle sijalle 2001, kahdeksannelle sijalle 2004, yhdeksännelle sijalle 2005 ja kolmanneksitoista 2006.


title: Woodstock Racing

text: Joukkueen sponsoreina toimivat Red Devil, Mad Croc, UPO, Usag, Viking Line, Castrol, Exide, Bella-Veneet, Mercury (Brunswick Finland), Favari Trasmissioni, Sapin, Tecnitrail, Luhta, Sebaco, Sparco, Vuarnet, Honkatalot ja Mammuttihirsi


title: Beryl Bainbridge

text: Dame Beryl Margaret Bainbridge DBE (21. marraskuuta 1932 Liverpool, Iso-Britannia – 2. heinäkuuta 2010) oli brittiläinen kirjailija.


title: Beryl Bainbridge

text: Useita romaaneja julkaissut kirjailija sai James Tait Blackin muistopalkinnon vuonna 1998. Hän oli viidesti ehdolla Booker-palkinnon saajaksi.


title: Beryl Bainbridge

text: Bainbridge yritti vuonna 1958 itsemurhaa. Hän kuoli syöpään heinäkuussa 2010.


title: Beryl Bainbridge

text: Lähteet ovat epävarmoja siitä milloin Beryl Bainbridge syntyi. Hän itse oli sitä mieltä, että oli syntynyt joko vuonna 1932 tai 1934 ja dokumentteihin hänen syntymävuodeksi oli kirjattu vuosi 1933.


title: Alkonost (yhtye)

text: Alkonost on venäläinen folk metal -yhtye, joka on perustettu vuonna 1995 Naberežnyje Tšelnyssä. Yhtye on parhaiten tunnettu kotimaassaan Venäjällä, mutta se on saavuttanut jonkinlaista suosiota myös Itä- ja Pohjois-Euroopassa. Alkonostin sanoitukset perustuvat muun muassa Venäjän pakanamytologioihin ja viikinkien tarinoihin. Musiikkityylissä löytyy vaikutteita power metallista, death metallista ja sinfonisesta metallista.


title: Estadio Municipal de Riazor

text: Estadio Municipal de Riazor, lyhyemmin Riazor on jalkapallostadion A Coruñassa Espanjassa. Se toimii jalkapalloseura Deportivo de La Coruñan kotistadionina. Stadionin kapasiteetti on 34 600. Ensimmäinen ottelu pelattiin Deportivon ja Valencian välillä, ottelu päättyi Valencian 3–2-voittoon.


title: Estadio Municipal de Riazor

text: Stadionilla pelattiin myös vuoden 1982 maailmanmestaruuskilpailuiden otteluita.


title: Estadio Municipal de Riazor

text: Riazorilla pelattiin vuoden 1982 maailmanmestaruuskilpailuiden alkulohkon yksi otteluita. Italian, Kamerunin, Perun ja Puolan välillä.


title: Koskenkorvan rautatieasema

text: Koskenkorvan rautatieasema () on rautatieasema Suomen rataverkkoon kuuluvalla rataosalla . Thure Hellströmin suunnittelema jugendtyylinen asema sijaitsee Ilmajoen Koskenkorvalla. Aseman ratapihalta on rakennettu pistoraiteet viereiselle sorakuopalle, viinatehtaalle ja jo puretulle Koskenkorvan sahalle.


title: Koskenkorvan rautatieasema

text: Asemarakennuksen omistaa nykyisin Matti Järviharju.


title: Koskenkorvan rautatieasema

text: Suupohjan rata rakennettiin kylän läpi 1910–12. Asema nimettiin Koskenkorvaksi, koska se rakennettiin samannimisen tilan maille. Tämä vaikutti siihen, että koko kylän nimeksi vakiintui Koskenkorva.


title: Koskenkorvan rautatieasema

text: Suupohjan rataa rakennettaessa tarvittiin paljon soraa, jota savisella Pohjanmaalla ei tahtonut löytyä kuin Koskenkorvan seudulta. Koskenkorvan aseman viereiseen hiekkaharjuun perustettiin sorakuoppa, jonne rakennettiin lastausraide. Aluksi soravaunut kuormattiin käsivoimin. Vuonna 1912 Tie- ja vesirakennusten Ylihallitus hankki soran lastaukseen Suomen ensimmäisen kaivinkoneen Bucyrus-yhtiöltä Wisconsinin osavaltion Milwaukeesta. Sittemmin Caterpillarin omistukseen siirtynyt amerikkalaistehdas toimitti höyrykäyttöisen kaivinkoneen Hangon satamaan ja luovutti sen kokoonpantuna. Mukana seurasi yhdysvaltalainen monttööri, joka ohjasi kokoonpanon sekä käyttöönoton. Esittelynäytös pidettiin Karjaalla. Koskenkorvan kokematon työporukka sai kuitenkin koneen kumoon melkein heti, kun se saapui työmaalle. Vauriot jäivät vähäisiksi, mutta nostoon meni lähes kolme viikkoa. Samanlaisia Bucyrus C70 -koneita kerrottiin käytetyn samoihin aikoihin Panaman kanavan kaivamisessa.


title: Koskenkorvan rautatieasema

text: Näin kuvailtiin työ- ja asumisoloja Koskenkorvan asemalla rautatievirkamiesten kalenterissa vuonna 1930:


title: Slide Hampton

text: Locksley Wellington "Slide" Hampton (s. 21. huhtikuuta 1932) on yhdysvaltalainen jazzpasunisti, -säveltäjä ja -sovittaja. Hän on voittanut Grammy-palkinnon.


title: Slide Hampton

text: Hampton kasvoi suuressa, musikaalisessa perheessä yhtenä kahdestatoista sisaruksesta. Hän on uransa aikana työskennellyt useiden maailman tunnetuimpiin lukeutuvien jazzvaikuttajien kanssa; heitä ovat muiden muassa Max Roach, Art Blakey, Buddy Johnson, Lionel Hampton, Freddie Hubbard ja Woody Herman.


title: God Is an Astronaut

text: God Is an Astronaut on irlantilainen, vuonna 2002 perustettu kolmihenkinen instrumentaalinen post-rockyhtye.


title: God Is an Astronaut

text: Vuoteen 2010 mennessä yhtye on julkaissut viisi albumia.


title: God Is an Astronaut

text: Yhtye julkaisi debyyttialbuminsa "The End of the Beginning" vuonna 2002 ja albumin kaksi musiikkivideota saivat näkyvyyttä MTV:llä. Myös toinen albumi "All is Violent, All is Bright" sai hyvin näkyvyyttä. Yhtye julkaisi kolmannen albuminsa "Far from Refuge" vuonna 2007.


title: God Is an Astronaut

text: Neljäs albumi kantaa yhtyeen nimeä. Viides albumi "Age of the Fifth Sun" ilmestyi 17. toukokuuta 2010.


title: God Is an Astronaut

text: Yhtye kiersi myös Suomessa syksyllä 2009.


title: God Is an Astronaut

text: Yhtyeen musiikkivideo "Reverse World" on kuvattu Kouvolassa. Videon on ohjannut Kari Salonen.


title: Ylistaron kirkko

text: Ylistaron kirkko Ylistarossa Seinäjoella rakennettiin vuosina 1847–1852. Se on todennäköisesti seurakunnan kolmas kirkkorakennus. Ensimmäinen kirkko mainitaan rakennetun jo vuonna 1658 ja toinen vajaa sata vuotta myöhemmin, 1748. Nämä kirkot olivat puurakenteisia. Nykyisen kirkon suunnitteli valtionarkkitehti Ernst Lohrmann uusgoottilaiseen tyyliin. Kirkon rakennustöitä valvoi tunnettu kirkonrakentaja Jaakko Kuorikoski.


title: Ylistaron kirkko

text: Ylistaron kirkko on Suomen kolmanneksi suurin kirkko. Sen pääristi kohoaa 52 metrin korkeuteen. Kirkkosalin pituus ovelta alttaritaululle on noin 50 m ja korkeus 16 m. Kirkkosaliin mahtuu noin 2 500 henkeä. Kirkkosalin sivustoilla on puurakenteiset kaksikerroksiset lehterit.


title: Ylistaron kirkko

text: Alttaritaulu "Kirkastusvuorella" on vuodelta 1888 ja sen on maalannut Adolf von Becker.


title: Ylistaron kirkko

text: Urut on valmistanut Kangasalan urkutehdas kirkon satavuotisjuhlaan vuonna 1952. 4-sormioisissa Uruissa on 55+1 äänikertaa.


title: Ylistaron kirkko

text: Kellotornissa on kaksi kelloa vuosilta 1722 ja 1804.


title: Valtatyhjiö

text: Valtatyhjiö on geopoliittinen käsite, jolla on kuvattu tilannetta, jossa jollain alueella ei ole yleisesti tunnustettua keskusvaltaa. Myöhemmin käsite on kuvannut sotilaallisena tyhjiönä tilannetta, jossa alueella ei ole riittävää sotilaallista voimaa ympäröivän sotavoiman poissa pitämiseksi.


title: Valtakunnankomissaari

text: Valtakunnankomissaari () oli Natsi-Saksan valtakunnan asettama käskynhaltija, joka johti Saksan siviilihallintoa toisen maailmansodan aikana valloitetuilla alueilla.


title: M/S Moby Zaza

text: M/S Moby Zaza on Moby Linesin omistama matkustaja-autolautta, jonka on rakentanut vuonna 1982 Bremerhavenissa Schichau Unterweser. Se tunnettiin alun perin Olau Linen käytössä olevana M/S "Olau Britanniana". Sittemmin laiva liikennäi Color Line -yhtiön omistuksessa nimellä M/S "Christian IV" reitillä Larvik–Hirtshals. Elokuussa 2008 laiva siirtyi Stella Linen liikenteeseen Helsingin ja Pietarin välille. Stella Lines lopetti liikennöinnin reitillä vuonna 2008. Vuosina 2012–2015 sen omisti C-bed, ja se liikennöi nimellä M/S "Wind Perfection".


title: M/S Moby Zaza

text: Laivan sisaralus on alun perin M/S "Olau Hollandia" -nimellä valmistunut M/S "Almariya".


title: M/S Moby Zaza

text: M/S "Olau Hollandian" (nyk. M/S "Almariya") nuorempi sisaralus M/S "Olau Britannia" toimitettiin omistajalleen 5. toukokuuta 1982. Aluksen kastoi kaksi päivää myöhemmin Sheernessissä Englannin prinsessa Margaret, ja alus aloitti liikennöinnin reitillä Sheerness–Vlissingen. Elokuussa 1984 laiva törmäsi Englannin kanaalissa rahtilaiva M/S "Mont Louisiin". 1980-luvun lopulla Olau Line tilasi kaksi suurempaa alusta korvaamaan "Olau Hollandia"- ja "Olau Britannia" -alukset (korvaajat saivat harhaanjohtavasti nimet M/S "Olau Hollandia" ja M/S "Olau Britannia"). Valmisteltaessa seuraavan "Olau Britannian" toimitusta ensimmäinen "Olau Britannia" myytiin 4. lokakuuta 1989 Nordström & Thulin -varustamolle Ruotsiiin. Toimituksen oli määrä tapahtua vuonna 1990. Nordström & Thulin kuitenkin myi aluksen 11. lokakuuta 1989 Fred. Olsen Linesin varustamolle.


title: M/S Moby Zaza

text: Alus toimitettiin uusille omistajilleen toukokuussa 1990 ja nimettiin uudelleen M/S "Bayardiksi". Blohm & Vosslin telakalla Hampurissa suoritetun kunnostuksen jälkeen "Bayard" aloitti liikennöinnin reitillä Kristiansand–Hirtshals kesäkuussa 1990. Talvikaudeksi alus siirrettiin reitille Oslo–Hirtshals. Joulukuussa 1990 Fred. Olsen myi Skandinavian merenkulkutoimintansa Color Line -varustamolle, ja "Bayard" sai tammikuussa 1991 uuden nimen M/S "Christian IV". Alus liikennöi Oslo–Hirtshals-reitillä huhtikuuhun 1994, jolloin se siirtyi takaisin Kristiansand–Hirtshals-reitille. Maaliskuussa 1995 alus siirrettiin väliaikaisesti reitille Moss–Kiel. Alus korjattiin jälleen vuonna 1999 Fredericia Værftin telakalla Tanskassa, jolloin siihen rakennettiin lisää ravintoloita ja paremmat konferenssitilat. Alus kunnostettiin uudelleen vuonna 2005, tällä kertaa Remontowan telakalla Gdańskissa, Puolassa.


title: M/S Moby Zaza

text: Alus aloitti liikennöinnin kesällä 2008 Stella Company Groupin omistuksessa reitillä Helsinki–Pietari nimellä M/S "Julia". Alus oli rekisteröity Suomeen.


title: M/S Moby Zaza

text: Sittemmin alus siirrettiin Corkin satamaan Irlantiin. Se oli Fastnet Linen liikenteessä välillä Cork–Swansea vuoteen 2012, jolloin sen osti C-bed, joka nimesi sen uudelleen M/S "Wind Perfectioniksi".


title: M/S Moby Zaza

text: Vuodesta 2015 lähtien alus on ollut Moby Linesin omistuksessa ja rekisteröitynä Italiaan nimellä M/S "Moby Zaza".


title: Alfred Frauenfeld

text: Alfred Eduard Frauenfeld (18. toukokuuta 1898 Wien – 10. toukokuuta 1977 Hampuri) oli Ukrainan valtakunnankomissariaatin Krimin päähallintopiirin kenraalikomissaari.


title: Heinrich Schöne

text: Heinrich Schöne (25. marraskuuta 1889 Berliini – 4. huhtikuuta 1945 Königsberg) oli Ukrainan valtakunnankomissariaatin Volynia-Padolian päähallintopiirin kenraalikomissaari.


title: Merimies

text: Merimies on laivalla työskentelevän henkilön ammattinimike. Merimiehet eli laivaväki osallistuvat laivan kuljettamiseen ja kunnossapitoon tai taloustoimiin laivalla. Kullakin aluksella on oltava miehitystodistus, jossa mainitaan vaatimukset laivaväen koolle ja kokemukselle. Merimiehet osoittavat pätevyytensä viranomaisen myöntämällä pätevyyskirjalla, jonka saamiseen tarvitaan paitsi sopiva koulutus myös riittävä kokemus. Suomessa pätevyyskirjoja myöntää Liikenteen turvallisuusvirasto.


title: Merimies

text: Vaikka toisaalta erotetaan miehistö ja päällystö, voidaan yleiskäsitteellä merimies viitata niin matruusiin, naispuoliseen kapteeniin kuin kokkiinkin. Sen sijaan esimerkiksi pelkästään satamassa laivaa huoltavat henkilöt eivät kuulu merimiehiin. Termeillä merenkulkija ja merenkävijä häivytetään haluttaessa se näkökulma, että laivoilla on perinteisesti palvellut nimenomaan miehiä.